CELEX: 32015R1536
Language: sk
Date: 2015-09-16 00:00:00
Title: Nariadenie Komisie (EÚ) 2015/1536 zo 16. septembra 2015, ktorým sa mení nariadenie (EÚ) č. 1321/2014, pokiaľ ide o zosúladenie pravidiel zachovania letovej spôsobilosti s nariadením (ES) č. 216/2008, kritickú údržbu a monitorovanie zachovania letovej spôsobilosti lietadiel (Text s významom pre EHP)

17.9.2015   
            
            
               SK
            
            
               Úradný vestník Európskej únie
            
            
               L 241/16
            
         NARIADENIE KOMISIE (EÚ) 2015/1536
   zo 16. septembra 2015,
   ktorým sa mení nariadenie (EÚ) č. 1321/2014, pokiaľ ide o zosúladenie pravidiel zachovania letovej spôsobilosti s nariadením (ES) č. 216/2008, kritickú údržbu a monitorovanie zachovania letovej spôsobilosti lietadiel
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 216/2008 z 20. februára 2008 o spoločných pravidlách v oblasti civilného letectva a o zriadení Európskej agentúry pre bezpečnosť letectva, ktorým sa zrušuje smernica Rady 91/670/EHS, nariadenie (ES) č. 1592/2002 a smernica 2004/36/ES (1), a najmä na jeho článok 5 ods. 5 a článok 8 ods. 5,
   keďže:
   
               (1)
            
            
               Nariadením (EÚ) č. 1321/2014 (2) sa stanovujú podrobné pravidlá zachovania letovej spôsobilosti lietadiel a výrobkov, súčastí a zariadení leteckej techniky.
            
         
               (2)
            
            
               V prílohe IV k nariadeniu (ES) č. 216/2008 sa stanovujú požiadavky na zachovanie letovej spôsobilosti pri prevádzke lietadiel vrátane požiadaviek na organizácie, ktoré riadia zachovanie letovej spôsobilosti zložitých motorových lietadiel a lietadiel prevádzkovaných na obchodné účely. Nariadenie (EÚ) č. 1321/2014 by sa malo aktualizovať, aby sa zabezpečilo vykonanie uvedených požiadaviek.
            
         
               (3)
            
            
               Je nevyhnutné ustanoviť podmienky, za ktorých môžu leteckí dopravcovia s prevádzkovou licenciou v súlade s nariadením Európskeho parlamentu a Rady (ES) č. 1008/2008 (3) prevádzkovať lietadla zaregistrované v tretej krajine s cieľom zabezpečiť, aby boli splnené príslušné základné požiadavky stanovené v prílohe IV k nariadeniu (ES) č. 216/2008.
            
         
               (4)
            
            
               Je nevyhnutné zabezpečiť v Únii jednotné uplatňovanie požiadaviek programu monitorovania zachovania letovej spôsobilosti lietadiel. Na tieto účely by sa mali zmeniť ustanovenia uvedené v prílohe I k nariadeniu (EÚ) č. 1321/2014, ktoré sa týkajú vykonávania programu monitorovania zachovania letovej spôsobilosti lietadiel zo strany príslušných orgánov.
            
         
               (5)
            
            
               Je nevyhnutné zmierniť riziká spojené s údržbou a najmä zabezpečiť, aby dotknuté osoby a organizácie prijali potrebné opatrenia na odhalenie chýb urobených počas vykonávania údržby, ktoré môžu mať vplyv na bezpečnosť leteckej prevádzky. Preto by sa mali zmeniť požiadavky na vykonávanie údržby stanovené v prílohe I a prílohe II k nariadeniu (EÚ) č. 1321/2014.
            
         
               (6)
            
            
               Nariadenie (EÚ) č. 1321/2014 by sa preto malo zodpovedajúcim spôsobom zmeniť.
            
         
               (7)
            
            
               Je nevyhnutné poskytnúť leteckému priemyslu a administratívnym orgánom členských štátov dostatok času, aby sa prispôsobili tomuto zmenenému regulačnému rámcu. Z tohto dôvodu by sa mal pre toto nariadenie ako celok stanoviť odlišný dátum začiatku uplatňovania.
            
         
               (8)
            
            
               Opatrenia stanovené v tomto nariadení sú v súlade so stanoviskom Európskej leteckej bezpečnostnej agentúry predloženého v súlade s článkom 19 ods. 1 nariadenia (ES) č. 216/2008.
            
         
               (9)
            
            
               Opatrenia stanovené v tomto nariadení sú v súlade so stanoviskom výboru, ktorý bol zriadený podľa článku 65 nariadenia (ES) č. 216/2008,
            
         PRIJALA TOTO NARIADENIE:
   Článok 1
   Nariadenie (EÚ) č. 1321/2014 sa mení takto:
   
               1.
            
            
               Článok 1 sa nahrádza takto:
               „Článok 1
               Predmet úpravy a rozsah pôsobnosti
               Týmto nariadením sa stanovujú spoločné technické požiadavky a administratívne postupy na zabezpečenie:
               
                           a)
                        
                        
                           zachovania letovej spôsobilosti lietadiel vrátane akýchkoľvek komponentov určených na inštaláciu do nich, ktoré sú:
                           
                                       i)
                                    
                                    
                                       registrované v členskom štáte, pokiaľ nebol regulačný dohľad nad ich bezpečnosťou delegovaný na tretiu krajinu a nepoužíva ich prevádzkovateľ z EÚ
                                    
                                 
                                       ii)
                                    
                                    
                                       registrované v členskom štáte a používané prevádzkovateľom z EÚ, u ktorých bol regulačný dohľad nad ich bezpečnosťou delegovaný na členský štát;
                                    
                                 
                     
                           b)
                        
                        
                           súladu so základnými požiadavkami stanovenými v nariadení (ES) č. 216/2008 týkajúcimi sa zachovania letovej spôsobilosti lietadiel registrovaných v tretích krajinách a komponentov určených na inštaláciu do nich, v prípade ktorých nebol regulačný dohľad nad ich bezpečnosťou delegovaný na členský štát, a ktoré sú prenajaté bez posádky leteckým dopravcom licencovaným v súlade s nariadením Európskeho parlamentu a Rady (ES) č. 1008/2008 (4).
                        
                     
                  (4)  Nariadenie Európskeho parlamentu a Rady (ES) č. 1008/2008 z 24. septembra 2008 o spoločných pravidlách prevádzky leteckých dopravných služieb v Spoločenstve (Ú. v. EÚ L 293, 31.10.2008, s. 3).“"
						
            
         
               2.
            
            
               Článok 2 sa mení takto:
               
                           a)
                        
                        
                           Písm. g) sa nahrádza takto:
                           
                                       „g)
                                    
                                    
                                       ‚prevádzka obchodnej leteckej dopravy‘ znamená prevádzku lietadiel na prepravu cestujúcich, nákladu alebo pošty za odplatu alebo inú primeranú protihodnotu;“.
                                    
                                 
                     
                           b)
                        
                        
                           Dopĺňajú sa tieto body:
                           
                                       „n)
                                    
                                    
                                       ‚kritická úloha údržby‘ znamená úlohu údržby, ktorá zahŕňa montáž systému alebo ktorejkoľvek súčasti lietadla, motora alebo vrtule, alebo akýkoľvek zásah do nich, pričom chyba v jej vykonávaní by mohla bezprostredne ohroziť bezpečnosť letu;
                                    
                                 
                                       o)
                                    
                                    
                                       ‚obchodná špeciálna prevádzka‘ znamená prevádzku, na ktorú sa vzťahujú požiadavky časti ORO, podčasti SPO stanovené v prílohe III k nariadeniu Komisie (EÚ) č. 965/2012 (5);
                                    
                                 
                                       p)
                                    
                                    
                                       ‚obmedzená letová prevádzka‘ znamená prevádzku iných ako zložitých motorových lietadiel na:
                                       
                                                   i)
                                                
                                                
                                                   lety, pri ktorých časť nákladov znášajú súkromné osoby, pod podmienkou, že priame náklady znášajú všetky osoby nachádzajúce sa v lietadle vrátane pilota a že počet osôb, ktoré znášajú priame náklady, je obmedzený na šesť;
                                                
                                             
                                                   ii)
                                                
                                                
                                                   súťažné lety alebo letecké prehliadky pod podmienkou, že odplata alebo iná primeraná protihodnota poskytnutá za takéto lety sa obmedzuje na pokrytie priamych nákladov a primeraného príspevku na úhradu ročných nákladov a že ceny nepresahujú hodnotu stanovenú príslušným orgánom;
                                                
                                             
                                                   iii)
                                                
                                                
                                                   zoznamovacie lety, výsadky, ťahanie vetroňov alebo akrobatické lety vykonávané buď výcvikovou organizáciou, ktorá má svoje hlavné miesto podnikania v niektorom členskom štáte a ktorá je schválená v súlade s nariadením Komisie (EÚ) č. 1178/2011 (6), alebo organizáciou vytvorenou na propagáciu leteckého športu a voľnočasových leteckých aktivít pod podmienkou, že lietadlo prevádzkuje organizácia na základe vlastníctva alebo prenájmu lietadla bez posádky, že let neprináša zisk, ktorý by bol distribuovaný mimo organizáciu, a že kedykoľvek sa nečlenovia organizácie podieľajú na takýchto letoch, tieto lety predstavujú iba okrajovú činnosť organizácie.
                                                
                                             Na účely tohto nariadenia sa obmedzená letová prevádzka nepovažuje za prevádzku obchodnej leteckej dopravy alebo za obchodnú špeciálnu prevádzku;
                                    
                                 
                                       q)
                                    
                                    
                                       ‚zoznamovací let‘ znamená ‚iniciačný/ukážkový let‘ podľa vymedzenia v článku 2 bode 9 nariadenia (EÚ) č. 965/2012;
                                    
                                 
                                       r)
                                    
                                    
                                       ‚súťažný let‘ znamená ‚súťažný let‘ podľa vymedzenia v článku 2 bode 10 nariadenia (EÚ) č. 965/2012;
                                    
                                 
                                       s)
                                    
                                    
                                       ‚letová ukážka‘ znamená ‚leteckú prehliadku‘ podľa vymedzenia v článku 2 bode 11 nariadenia (EÚ) č. 965/2012.
                                    
                                 
                              (5)  Nariadenie Komisie (EÚ) č. 965/2012 z 5. októbra 2012, ktorým sa ustanovujú technické požiadavky a administratívne postupy týkajúce sa leteckej prevádzky podľa nariadenia Európskeho parlamentu a Rady (ES) č. 216/2008. (Ú. v. EÚ L 296, 25.10.2012, s. 1)."
						
                           
                              (6)  Nariadenie Komisie (EÚ) č. 1178/2011 z 3. novembra 2011, ktorým sa ustanovujú technické požiadavky a administratívne postupy týkajúce sa posádky civilného letectva podľa nariadenia Európskeho parlamentu a Rady (ES) č. 216/2008 (Ú. v. EÚ L 311, 25.11.2011, s. 1).“"
						
                        
                     
         
               3.
            
            
               Článok 3 sa mení takto:
               
                           a)
                        
                        
                           Odseky 1, 2 a 3 sa nahrádzajú takto:
                           „1.   Zachovanie letovej spôsobilosti lietadla uvedeného v článku 1 písm. a) a komponentov určených na inštaláciu do neho musí byť zabezpečené v súlade s ustanoveniami prílohy I.
                           2.   Organizácie a personál vykonávajúci činnosti súvisiace so zachovaním letovej spôsobilosti lietadla uvedeného v článku 1 písm. a) a komponentov určených na inštaláciu do neho vrátane údržby musia spĺňať podmienky prílohy I a podľa potreby ustanovenia špecifikované v článkoch 4 a 5.
                           3.   Odchylne od odseku 1 sa zachovanie letovej spôsobilosti lietadla uvedeného v článku 1 písm. a), ktoré má letové povolenie, musí zabezpečiť na základe osobitných opatrení na zachovanie letovej spôsobilosti vymedzených v letovom povolení vydanom v súlade s prílohou I (časť 21) k nariadeniu Komisie (EÚ) č. 748/2012.“
                        
                     
                           b)
                        
                        
                           Dopĺňa sa tento odsek 5:
                           „5.   Zachovanie letovej spôsobilosti lietadla uvedeného v článku 1 písm. b) a komponentov určených na inštaláciu musí byť zabezpečené v súlade s ustanoveniami prílohy Va.“
                        
                     
         
               4.
            
            
               V článku 4 sa odsek 1 nahrádza takto:
               „1.   Povolenia organizáciám vykonávajúcim údržbu sa vydávajú v súlade s ustanoveniami prílohy I podčasti F alebo prílohy II.“
            
         
               5.
            
            
               Článok 8 sa mení takto:
               
                           a)
                        
                        
                           V odseku 2 sa dopĺňa toto písmeno c):
                           
                                       „c)
                                    
                                    
                                       v prípade lietadiel registrovaných v tretej krajine a prenajatých bez posádky leteckými dopravcami licencovanými v súlade s nariadením (ES) č. 1008/2008, požiadavky prílohy Va do 25. augusta 2017.“
                                    
                                 
                     
                           b)
                        
                        
                           Vkladá sa tento odsek 2a:
                           „2a.   Odchylne od odseku 1 sa požiadavky na lietadlá používané na obchodnú špeciálnu prevádzku a na prevádzku obchodnej leteckej dopravy inými dopravcami ako leteckými dopravcami licencovanými v súlade s nariadením (ES) č. 1008/2008, stanovené v nariadení (EÚ) č. 965/2012 zmenenom nariadením (EÚ) č. 379/2014 (7), uplatňujú od 21. apríla 2017.
                           Do uvedeného dátumu:
                           
                                       —
                                    
                                    
                                       Ustanovenia prílohy I bodu M.A.201 písm. f) sa uplatňujú na zložité motorové lietadlá používané prevádzkovateľmi, od ktorých členský štát vyžaduje, aby boli držiteľmi osvedčenia pre obchodnú prevádzku, a ktorí nie sú leteckí dopravcovia licencovaní v súlade s nariadením (ES) č. 1008/2008, a na komerčné schválené výcvikové organizácie (ATO);
                                    
                                 
                                       —
                                    
                                    
                                       Ustanovenia prílohy I bodu M.A.201 písm. h) sa uplatňujú na iné ako zložité motorové lietadlá používané prevádzkovateľmi, od ktorých členský štát vyžaduje, aby boli držiteľmi osvedčenia pre obchodnú prevádzku, a ktorí nie sú leteckými dopravcami licencovanými v súlade s nariadením (ES) č. 1008/2008, a na komerčné schválené výcvikové organizácie (ATO);
                                    
                                 
                                       —
                                    
                                    
                                       Ustanovenia prílohy I bodu M.A.306 písm. a) sa uplatňujú na lietadlá používané leteckými dopravcami licencovanými v súlade s nariadením (ES) č. 1008/2008 a lietadlá používané prevádzkovateľmi, od ktorých členský štát vyžaduje, aby boli držiteľmi osvedčenia pre obchodnú prevádzku;
                                    
                                 
                                       —
                                    
                                    
                                       Ustanovenia prílohy I bodu M.A.801 písm. c) sa uplatňujú na lietadlá ELA1, ktoré nepoužívajú leteckí dopravcovia licencovaní v súlade s nariadením (ES) č. 1008/2008 a ktoré nepoužívajú komerčné schválené výcvikové organizácie;
                                    
                                 
                                       —
                                    
                                    
                                       Ustanovenia prílohy I bodu M.A.803 písm. b) sa uplatňujú na iné ako zložité motorové lietadlá s maximálnou vzletovou hmotnosťou (MTOM) 2 730 kg a menšou, vetrone, motorové vetrone alebo balóny, ktoré nepoužívajú leteckí dopravcovia licencovaní v súlade s nariadením (ES) č. 1008/2008 alebo prevádzkovatelia, od ktorých členský štát vyžaduje, aby boli držiteľmi osvedčenia pre obchodnú prevádzku, alebo komerčné schválené výcvikové organizácie;
                                    
                                 
                                       —
                                    
                                    
                                       Ustanovenia prílohy I bodu M.A.901 písm. g) sa uplatňujú na lietadlá ELA1, ktoré nepoužívajú leteckí dopravcovia licencovaní v súlade s nariadením (ES) č. 1008/2008 alebo prevádzkovatelia, od ktorých členský štát vyžaduje, aby boli držiteľmi osvedčenia pre obchodnú prevádzku, alebo komerčné schválené výcvikové organizácie.
                                    
                                 
                              (7)  Nariadenie Komisie (EÚ) č. 379/2014 zo 7. apríla 2014, ktorým sa mení nariadenie Komisie (EÚ) č. 965/2012, ktorým sa ustanovujú technické požiadavky a administratívne postupy týkajúce sa leteckej prevádzky podľa nariadenia Európskeho parlamentu a Rady (ES) č. 216/2008.“"
						
                        
                     
         
               6.
            
            
               Príloha I (časť M) sa mení v súlade s prílohou I k tomuto nariadeniu.
            
         
               7.
            
            
               Príloha II (časť 145) sa mení v súlade s prílohou II k tomuto nariadeniu.
            
         
               8.
            
            
               Príloha III (časť 66) sa mení v súlade s prílohou III k tomuto nariadeniu.
            
         
               9.
            
            
               Text stanovený v prílohe IV k tomuto nariadeniu sa vkladá ako príloha Va (časť T).
            
         Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Bude sa uplatňovať od 25. augusta 2016.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. septembra 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 79, 19.3.2008, s. 1.
   
      (2)  Nariadenie Komisie (EÚ) č. 1321/2014 z 26. novembra 2014 o zachovaní letovej spôsobilosti lietadiel a výrobkov, súčastí a zariadení leteckej techniky a o schvaľovaní organizácií a personálu zapojených do týchto činností (Ú. v. EÚ L 362, 17.12.2014, s. 1).
   
      (3)  Nariadenie Európskeho parlamentu a Rady (ES) č. 1008/2008 z 24. septembra 2008 o spoločných pravidlách prevádzky leteckých dopravných služieb v Spoločenstve (Ú. v. EÚ L 293, 31.10.2008, s. 3).
   
      PRÍLOHA I
      Príloha I (časť M) k nariadeniu (EÚ) č. 1321/2014 sa mení takto:
      
                  1.
               
               
                  Obsah sa mení takto:
                  
                              a)
                           
                           
                              Názov bodu M.A.306 sa nahrádza názvom „M.A.306 — Systém technického denníka lietadla“;
                           
                        
                              b)
                           
                           
                              Doplnok I sa nahrádza takto: „Dodatok I Dohoda o riadení zachovania letovej spôsobilosti“.
                           
                        
            
                  2.
               
               
                  V bode M.1 sa bod 4 nahrádza takto:
                  
                              „4.
                           
                           
                              na schválenie programov údržby,
                              
                                          i)
                                       
                                       
                                          je orgán určený členským štátom registrácie, alebo
                                       
                                    
                                          ii)
                                       
                                       
                                          po dohode s členským štátom registrácie pred schválením programu údržby:
                                          
                                                      a)
                                                   
                                                   
                                                      je orgán určený štátom, v ktorom má prevádzkovateľ svoje hlavné miesto podnikania alebo v ktorom je usadený alebo má v ňom sídlo, alebo
                                                   
                                                
                                                      b)
                                                   
                                                   
                                                      je orgán zodpovedný za dohľad nad organizáciou pre riadenie zachovania letovej spôsobilosti, ktorá riadi zachovanie letovej spôsobilosti lietadla, alebo s ktorou vlastník uzatvoril obmedzenú zmluvu v súlade s bodom M.A.201 písm. i) bodom 3.“
                                                   
                                                
                                    
                        
            
                  3.
               
               
                  V bode M.A.201 sa písm. d), e), f), g), h), i) a j) nahrádzajú takto:
                  
                              „d)
                           
                           
                              Veliaci pilot alebo, v prípade leteckých dopravcov licencovaných v súlade s nariadením (ES) č. 1008/2008, prevádzkovateľ je zodpovedný za uspokojivé vykonanie predletovej prehliadky. Túto prehliadku musí vykonať pilot alebo iná kvalifikovaná osoba, no nemusí ju vykonať organizácia s povolením na údržbu alebo osvedčujúci personál podľa časti 66.
                           
                        
                              e)
                           
                           
                              V prípade lietadiel, ktoré používajú leteckí dopravcovia licencovaní v súlade s nariadením (ES) č. 1008/2008, je prevádzkovateľ zodpovedný za zachovanie letovej spôsobilosti lietadiel, ktoré prevádzkuje, a musí:
                              
                                          1.
                                       
                                       
                                          zabezpečiť, aby sa každý let vykonával až po splnení podmienok vymedzených v písm. a);
                                       
                                    
                                          2.
                                       
                                       
                                          byť schválený ako súčasť svojho osvedčenia leteckého prevádzkovateľa ako organizácia pre riadenie zachovania letovej spôsobilosti (CAMO) podľa časti M.A. podčasti G pre lietadlo, ktoré prevádzkuje, a
                                       
                                    
                                          3.
                                       
                                       
                                          byť schválený v súlade s časťou 145 alebo uzatvoriť zmluvu v súlade s časťou M.A.708 písm. c) s takouto organizáciou.
                                       
                                    
                        
                              f)
                           
                           
                              V prípade zložitých motorových lietadiel používaných na obchodnú špeciálnu prevádzku alebo na obchodnú leteckú dopravu vykonávanú inými ako leteckými dopravcami licencovanými v súlade s nariadením (ES) č. 1008/2008 alebo komerčnými schválenými výcvikovými organizáciami, prevádzkovateľ musí zabezpečiť, aby:
                              
                                          1.
                                       
                                       
                                          sa lety vykonávali až po splnení podmienok vymedzených v písm. a);
                                       
                                    
                                          2.
                                       
                                       
                                          úlohy spojené so zachovaním letovej spôsobilosti vykonávala schválená organizácia pre riadenie zachovania letovej spôsobilosti (CAMO). Ak samotný prevádzkovateľ nie je schválenou CAMO, potom musí prevádzkovateľ s takouto organizáciou uzatvoriť písomnú zmluvu v súlade s doplnkom I, a
                                       
                                    
                                          3.
                                       
                                       
                                          CAMO uvedená v bode 2. bola schválená v súlade s časťou 145 na údržbu lietadiel a komponentov určených na inštaláciu do nich alebo aby s takýmito organizáciami uzatvorila zmluvu v súlade s bodom M.A.708 písm. c).
                                       
                                    
                        
                              g)
                           
                           
                              V prípade zložitých motorových lietadiel, ktoré nie sú zahrnuté v písm. e) alebo f), musí vlastník zabezpečiť, aby:
                              
                                          1.
                                       
                                       
                                          sa lety vykonávali až po splnení podmienok vymedzených v písm. a);
                                       
                                    
                                          2.
                                       
                                       
                                          úlohy spojené so zachovaním letovej spôsobilosti vykonávala schválená organizácia pre riadenie zachovania letovej spôsobilosti (CAMO). Ak samotný vlastník nie je schválenou CAMO, potom musí vlastník s takouto organizáciou uzatvoriť písomnú zmluvu v súlade s doplnkom I, a
                                       
                                    
                                          3.
                                       
                                       
                                          CAMO uvedená v bode 2. bola schválená v súlade s časťou 145 na údržbu lietadiel a komponentov určených na inštaláciu do nich alebo aby s takýmito organizáciami uzatvorila zmluvu v súlade s bodom M.A.708 písm. c).
                                       
                                    
                        
                              h)
                           
                           
                              V prípade iných ako zložitých motorových lietadiel používaných na obchodnú špeciálnu prevádzku alebo na obchodnú leteckú dopravu vykonávanú inými ako leteckými dopravcami licencovanými v súlade s nariadením (ES) č. 1008/2008 alebo komerčnými schválenými výcvikovými organizáciami, prevádzkovateľ musí zabezpečiť, aby:
                              
                                          1.
                                       
                                       
                                          sa lety vykonávali až po splnení podmienok vymedzených v písm. a);
                                       
                                    
                                          2.
                                       
                                       
                                          úlohy spojené so zachovaním letovej spôsobilosti vykonávala schválená organizácia pre riadenie zachovania letovej spôsobilosti (CAMO). Ak samotný prevádzkovateľ nie je schválenou CAMO, potom musí prevádzkovateľ s takouto organizáciou uzatvoriť písomnú zmluvu v súlade s doplnkom I, a
                                       
                                    
                                          3.
                                       
                                       
                                          CAMO uvedená v bode 2. bola schválená v súlade s časťou M podčasťou F alebo časťou 145 na údržbu lietadiel a komponentov určených na inštaláciu do nich alebo aby s takýmito organizáciami uzatvorila zmluvu v súlade s bodom M.A.708 písm. c).
                                       
                                    
                        
                              i)
                           
                           
                              V prípade iných ako zložitých motorových lietadiel, ktoré nie sú zahrnuté v písm. e) alebo h) alebo ktoré sa používajú na ‚obmedzenú prevádzku‘, je vlastník zodpovedný za zabezpečenie toho, aby sa do splnenia podmienok vymedzených v písm. a) nevykonávali žiadne lety. Na tieto účely vlastník:
                              
                                          1.
                                       
                                       
                                          dohodne sa na úlohy spojené so zachovaním letovej spôsobilosti so schválenou organizáciou pre riadenie zachovania letovej spôsobilosti (CAMO) prostredníctvom písomnej zmluvy v súlade s dodatkom I, ktorou prenesie zodpovednosť za splnenie týchto úloh na poverenú CAMO, alebo;
                                       
                                    
                                          2.
                                       
                                       
                                          zabezpečí zachovanie letovej spôsobilosti lietadiel na vlastnú zodpovednosť bez poverenia schválenej CAMO na základe zmluvy, alebo
                                       
                                    
                                          3.
                                       
                                       
                                          zabezpečí zachovanie letovej spôsobilosti lietadiel na vlastnú zodpovednosť a uzatvorí obmedzenú zmluvu o vypracovaní programu údržby a zabezpečení jeho schválenia v súlade s bodom M.A.302 s:
                                          
                                                      —
                                                   
                                                   
                                                      schválenou CAMO, alebo
                                                   
                                                
                                                      —
                                                   
                                                   
                                                      v prípade lietadla ELA2, organizáciou vykonávajúcou údržbu podľa časti 145 alebo podľa časti M.A. podčasti F.
                                                   
                                                
                                    Touto obmedzenou zmluvou sa na poverenú organizáciu prenáša zodpovednosť za vypracovanie a, s výnimkou prípadu, keď vyhlásenie vydáva vlastník v súlade s M.A.302 písm. h), zabezpečenie schválenia programu údržby.
                           
                        
                              j)
                           
                           
                              Vlastník/prevádzkovateľ zabezpečí, aby sa každej osobe oprávnenej príslušným orgánom na účely overenia súladu s touto časťou sprístupnili akékoľvek jeho priestory, lietadlá alebo dokumenty súvisiace s jeho činnosťami vrátane všetkých subdodávateľských činností.“
                           
                        
            
                  4.
               
               
                  Bod M.A.301 sa mení takto:
                  
                              a)
                           
                           
                              Odsek 2 sa nahrádza takto:
                              
                                          „2.
                                       
                                       
                                          opravou akejkoľvek poruchy alebo poškodenia, ktoré ovplyvňujú bezpečnú prevádzku, v súlade s údajmi stanovenými v bode M.A.304 a/alebo M.A.401, pri zohľadnení zoznamu minimálneho vybavenia a zoznamu odchýlok usporiadania, ak je to uplatniteľné;“.
                                       
                                    
                        
                              b)
                           
                           
                              Odsek 4 sa nahrádza takto:
                              
                                          „4.
                                       
                                       
                                          rozborom účinnosti programu údržby schváleného podľa M.A.302 pre všetky zložité motorové lietadlá alebo lietadlá používané leteckými dopravcami licencovanými v súlade s nariadením (ES) č. 1008/2008;“.
                                       
                                    
                        
                              c)
                           
                           
                              Odsek 7 sa nahrádza takto:
                              
                                          „7.
                                       
                                       
                                          stanovením rozhodovacích zásad pre vykonanie nepovinných modifikácií a/alebo prehliadok pri všetkých zložitých motorových lietadlách alebo lietadlách používaných leteckými dopravcami licencovanými v súlade s nariadením (ES) č. 1008/2008;“.
                                       
                                    
                        
            
                  5.
               
               
                  Bod M.A.302 sa mení takto:
                  
                              a)
                           
                           
                              Písmeno c) sa nahrádza takto:
                              
                                          „c)
                                       
                                       
                                          Keď zachovanie letovej spôsobilosti lietadla riadi organizácia pre riadenie zachovania letovej spôsobilosti s povolením v súlade s oddielom A podčasťou G tejto prílohy (časť M) alebo ak existuje obmedzená zmluva medzi vlastníkom a touto organizáciou v súlade s bodom M.A.201 písm. i) bodom 3, program údržby lietadla a jeho zmeny možno schváliť postupom nepriameho schválenia.
                                          
                                                      i)
                                                   
                                                   
                                                      V takomto prípade organizácia pre riadenie zachovania letovej spôsobilosti stanoví postup nepriameho schválenia ako súčasť príručky pre riadenie zachovania letovej spôsobilosti a schváli ho príslušný orgán zodpovedný za danú organizáciu pre riadenie zachovania letovej spôsobilosti.
                                                   
                                                
                                                      ii)
                                                   
                                                   
                                                      Organizácia pre riadenie zachovania letovej spôsobilosti nepoužije postup nepriameho schválenia, keď táto organizácia nepodlieha dohľadu členského štátu registrácie, okrem prípadu, ak existuje dohoda v súlade s bodom M.1 ods. 4 bodom ii), ktorou sa zodpovednosť za schválenie programu údržby lietadla prenáša na príslušný orgán zodpovedný za organizáciu pre riadenie zachovania letovej spôsobilosti.“
                                                   
                                                
                                    
                        
                              b)
                           
                           
                              Písmeno f) sa nahrádza takto:
                              
                                          „f)
                                       
                                       
                                          V prípade zložitých motorových lietadiel, keď je program údržby založený na logike riadiacej skupiny pre údržbu (Maintenance steering group) alebo na monitorovaní stavu, musí program údržby lietadla zahŕňať program spoľahlivosti.“
                                       
                                    
                        
            
                  6.
               
               
                  V bode M.A.305 sa písm. b) bod 2 nahrádza takto:
                  
                              „2.
                           
                           
                              technického denníka prevádzkovateľa, ak sa vyžaduje v bode M.A.306.“
                           
                        
            
                  7.
               
               
                  Bod M.A.306 sa mení takto:
                  
                              a)
                           
                           
                              Názov sa nahrádza takto:„M.A.306   
                                 Systém technického denníka lietadla“.
                           
                        
                              b)
                           
                           
                              Písmeno a) sa nahrádza takto:
                              
                                          „a)
                                       
                                       
                                          V prípade obchodnej leteckej dopravy, obchodnej špeciálnej prevádzky a komerčnej prevádzky schválenej výcvikovej organizácie popri požiadavkách bodu M.A.305, musí prevádzkovateľ používať systém technického denníka lietadla, ktorý obsahuje za každé lietadlo tieto informácie:
                                          
                                                      1.
                                                   
                                                   
                                                      informácie o každom lete potrebné na zabezpečenie zachovania bezpečnosti letu, a
                                                   
                                                
                                                      2.
                                                   
                                                   
                                                      platné osvedčenie o uvoľnení lietadla do prevádzky a
                                                   
                                                
                                                      3.
                                                   
                                                   
                                                      platné vyhlásenie o stave údržby lietadla, v ktorom sa uvádza, ktorá plánovaná alebo neplánovaná údržba sa má najbližšie vykonať okrem prípadu, keď príslušný orgán môže súhlasiť s tým, že sa vyhlásenie o údržbe bude uchovávať na inom mieste, a
                                                   
                                                
                                                      4.
                                                   
                                                   
                                                      všetky poruchy, ktorých oprava bola odložená a ktoré majú vplyv na prevádzku lietadla, a
                                                   
                                                
                                                      5.
                                                   
                                                   
                                                      všetky potrebné príručky o opatreniach na podporu údržby.“
                                                   
                                                
                                    
                        
            
                  8.
               
               
                  Bod M.A.402 sa nahrádza takto:
                  „M.A.402   Vykonávanie údržby
                  
                  S výnimkou údržby vykonávanej organizáciou schválenou na údržbu v súlade s prílohou II (časť 145), každá osoba alebo organizácia vykonávajúca údržbu musí:
                  
                              a)
                           
                           
                              byť spôsobilá na vykonávanie úloh podľa požiadaviek tejto časti;
                           
                        
                              b)
                           
                           
                              zabezpečiť, aby oblasť, v ktorej sa údržba vykonáva, bola dobre usporiadaná a zbavená prachu a nečistôt;
                           
                        
                              c)
                           
                           
                              používať metódy, techniky, normy a pokyny stanovené v údajoch o údržbe podľa bodu M.A.401;
                           
                        
                              d)
                           
                           
                              používať nástroje, vybavenie a materiál stanovené v údajoch o údržbe podľa bodu M.A.401. V prípade potreby sa nástroje a vybavenie kontrolujú a kalibrujú podľa úradne uznanej normy;
                           
                        
                              e)
                           
                           
                              zabezpečiť, aby sa údržba vykonávala v rámci všetkých environmentálnych obmedzení stanovených v údajoch o údržbe podľa bodu M.A.401;
                           
                        
                              f)
                           
                           
                              zabezpečiť, aby sa v prípade nepriaznivého počasia alebo zdĺhavej údržby používali riadne zariadenia;
                           
                        
                              g)
                           
                           
                              zabezpečiť, aby bolo minimalizované riziko vzniku viacerých chýb počas údržby, ako aj riziko zopakovania chýb počas rovnakých úloh údržby;
                           
                        
                              h)
                           
                           
                              zabezpečiť, aby po vykonaní akejkoľvek kritickej úlohy údržby bola zavedená metóda zachytávania chýb; a
                           
                        
                              i)
                           
                           
                              po ukončení údržby vykonať celkové overenie, aby bolo zabezpečené, že z lietadla alebo komponentu sú odstránené všetky nástroje, vybavenie alebo akékoľvek cudzie časti alebo materiál a že všetky odstránené prístupové panely boli znovu namontované.“
                           
                        
            
                  9.
               
               
                  V bode M.A.403 sa písmená b) a c) nahrádzajú takto:
                  
                              „b)
                           
                           
                              Len oprávnený osvedčujúci personál podľa M.A.801 písm. b) bodu 1, M.A.801 písm. b) bodu 2, M.A.801 písm. c), M.A.801 písm. d) alebo prílohy II (časť 145) môže rozhodnúť, s využitím údajov o údržbe podľa M.A.401, či porucha lietadla vážne ohrozuje bezpečnosť letu a potom rozhodnúť o tom, kedy a aké nápravné opatrenie sa musí prijať pred ďalším letom a odstránenie ktorej poruchy sa môže odložiť. Toto však neplatí v prípade, že pilot alebo oprávnený osvedčujúci personál použije zoznam minimálneho vybavenia (MEL).
                           
                        
                              c)
                           
                           
                              Každá porucha lietadla, ktorá nepredstavuje vážne ohrozenie bezpečnosti letu, sa musí odstrániť čo možno najskôr potom, čo bola porucha lietadla zistená a v rámci lehôt špecifikovaných v údajoch o údržbe alebo v zozname minimálneho vybavenia.“;
                           
                        
            
                  10.
               
               
                  V bode M.A.502 sa písm. d) nahrádza takto:
                  
                              „d)
                           
                           
                              Odchylne od písmena a) a bodu M.A.801 písmena b) bodu 2 môže údržbu komponentu namontovaného v lietadle alebo dočasne odmontovaného z lietadla typu ELA1, ktoré používa iný ako letecký dopravca licencovaný v súlade s nariadením (ES) č. 1008/2008, vykonávanú v súlade s údajmi o údržbe komponentu, vykonávať osvedčujúci personál uvedený v bode M.A.801 písmene b) bode 2, okrem prípadov:
                              
                                          1.
                                       
                                       
                                          generálnej opravy komponentov okrem motorov a vrtúľ a
                                       
                                    
                                          2.
                                       
                                       
                                          generálnej opravy motorov a vrtúľ iných lietadiel, ako sú lietadlá typu CS-VLA, CS-22 a LSA.
                                       
                                    Údržba komponentu vykonaná v súlade s písmenom d) neumožňuje vydanie EASA formulára 1 a podlieha požiadavkám na uvoľnenie lietadla do prevádzky podľa bodu M.A.801.“
                           
                        
            
                  11.
               
               
                  V bode M.A.504 sa písm. b) nahrádza takto:
                  
                              „b)
                           
                           
                              Komponenty neschopné prevádzky musia byť označené a uložené na bezpečnom mieste pod kontrolou organizácie s povolením na údržbu až do rozhodnutia o budúcom stave takého komponentu. V prípade lietadiel, ktoré nepoužívajú leteckí dopravcovia licencovaní v súlade s nariadením (ES) č. 1008/2008 a v prípade iných ako zložitých motorových lietadiel, však môže osoba alebo organizácia, ktorá vyhlásila komponent za neschopný prevádzky, preniesť dohľad nad takýmto komponentom po jeho vyhlásení za neschopný prevádzky na vlastníka lietadla za predpokladu, že takýto prenos sa zapíše do palubného denníka lietadla, denníka motora alebo denníka komponentu.“
                           
                        
            
                  12.
               
               
                  Bod M.A.601 sa nahrádza takto:
                  „M.A.601   Rozsah pôsobnosti
                  
                  V tejto podčasti sa stanovujú požiadavky, ktoré musia splniť organizácie na vydanie alebo zachovanie platnosti povolenia na údržbu iných ako zložitých motorových lietadiel a komponentov určených na inštaláciu do nich, ktoré nepoužívajú leteckí dopravcovia licencovaní v súlade s nariadením (ES) č. 1008/2008.“
               
            
                  13.
               
               
                  Bod M.A.606 sa mení takto:
                  Písm. g) sa nahrádza takto:
                  
                              „g)
                           
                           
                              Organizácia vykonávajúca údržbu musí mať dostatočný osvedčujúci personál na vydávanie osvedčení o uvoľnení do prevádzky pre lietadlo a komponenty podľa bodov M.A.612 a M.A.613. Musia spĺňať požiadavky článku 5 nariadenia (EÚ) č. 1321/2014.“
                           
                        
            
                  14.
               
               
                  V bode M.A.703 sa písm. b) nahrádza takto:
                  
                              „b)
                           
                           
                              Bez ohľadu na písm. a) musí byť v prípade leteckých dopravcov licencovaných v súlade s nariadením (ES) č. 1008/2008 povolenie súčasťou osvedčenia leteckého prevádzkovateľa vydaného príslušným orgánom pre prevádzkované lietadlo.“
                           
                        
            
                  15.
               
               
                  V bode M.A.704 písm. a) sa bod 9 nahrádza takto:
                  
                              „9.
                           
                           
                              zoznam schválených programov údržby alebo v prípade lietadla, ktoré nepoužívajú leteckí dopravcovia licencovaní v súlade s nariadením (ES) č. 1008/2008, zoznam všeobecných a základných programov údržby.“
                           
                        
            
                  16.
               
               
                  Bod M.A.706 sa mení takto:
                  
                              a)
                           
                           
                              Písmeno b) sa nahrádza takto:
                              
                                          „b)
                                       
                                       
                                          V prípade leteckých dopravcov licencovaných v súlade s nariadením (ES) č. 1008/2008 je zodpovedným manažérom uvedeným v písm. a) aj osoba, ktorá so splnomocnením podniku zabezpečí, aby sa všetky prevádzkové činnosti prevádzkovateľa mohli financovať a vykonávať podľa štandardu vyžadovaného na vydanie osvedčenia leteckého prevádzkovateľa.“
                                       
                                    
                        
                              b)
                           
                           
                              Písmeno d) sa nahrádza takto:
                              
                                          „d)
                                       
                                       
                                          V prípade leteckých dopravcov licencovaných v súlade s nariadením (ES) č. 1008/2008 musí zodpovedný manažér menovať odborného vedúceho. Táto osoba je zodpovedná za riadenie a za dozor nad činnosťami zachovania letovej spôsobilosti podľa písm. c).“
                                       
                                    
                        
                              c)
                           
                           
                              Písmeno k) sa nahrádza takto:
                              
                                          „k)
                                       
                                       
                                          Pri zložitých motorových lietadlách a pri lietadlách používaných leteckými dopravcami licencovanými v súlade s nariadením (ES) č. 1008/2008 organizácia musí stanoviť a kontrolovať spôsobilosť personálu zapojeného do riadenia zachovania letovej spôsobilosti, overovania letovej spôsobilosti a/alebo auditov kvality v súlade s postupom a podľa normy schválenej príslušným orgánom.“
                                       
                                    
                        
            
                  17.
               
               
                  Bod M.A.707 sa mení takto:
                  Písmeno a) sa nahrádza takto:
                  
                              „a)
                           
                           
                              Aby organizácia s povolením na riadenie zachovania letovej spôsobilosti bola oprávnená vykonávať overenie letovej spôsobilosti a prípadne vydávať letové povolenia, musí mať vhodný personál na overenie letovej spôsobilosti na vydávanie osvedčení o overení letovej spôsobilosti alebo odporúčaní uvedených v oddiele A podčasti I a prípadne na vydávanie letových povolení v súlade s bodom M.A.711 písm. c):
                              
                                          1.
                                       
                                       
                                          V prípade lietadiel používaných leteckými dopravcami licencovanými v súlade s nariadením (ES) č. 1008/2008 a lietadiel s MTOM väčšou ako 2 730 kg, okrem balónov, musí tento personál mať:
                                          
                                                      a)
                                                   
                                                   
                                                      aspoň päťročnú prax v oblasti zachovania letovej spôsobilosti a
                                                   
                                                
                                                      b)
                                                   
                                                   
                                                      príslušný preukaz spôsobilosti v súlade s prílohou III (časť 66) alebo leteckotechnický diplom, alebo jeho vnútroštátny ekvivalent a
                                                   
                                                
                                                      c)
                                                   
                                                   
                                                      oficiálny leteckotechnický výcvik týkajúci sa údržby a
                                                   
                                                
                                                      d)
                                                   
                                                   
                                                      postavenie s primeranou zodpovednosťou v oprávnenej organizácii;
                                                   
                                                
                                                      e)
                                                   
                                                   
                                                      Bez ohľadu na písmená a) až d) sa môžu požiadavky stanovené v bode M.A.707 písm. a) bode 1 písm. b) nahradiť požiadavkou päťročnej praxe v oblasti zachovania letovej spôsobilosti dodatočnou k dĺžke praxe, ktorá sa už vyžaduje podľa bodu M.A.707 písm. a) bodu 1 písm. a).
                                                   
                                                
                                    
                                          2.
                                       
                                       
                                          V prípade lietadiel s MTOM 2 730 kg a menšou, ktoré nepoužívajú leteckí dopravcovia licencovaní v súlade s nariadením (ES) č. 1008/2008, a balónov, musí tento personál mať:
                                          
                                                      a)
                                                   
                                                   
                                                      aspoň trojročnú prax v oblasti zachovania letovej spôsobilosti a
                                                   
                                                
                                                      b)
                                                   
                                                   
                                                      príslušný preukaz spôsobilosti v súlade s prílohou III (časť 66) alebo leteckotechnický diplom, alebo jeho vnútroštátny ekvivalent a
                                                   
                                                
                                                      c)
                                                   
                                                   
                                                      oficiálny leteckotechnický výcvik týkajúci sa údržby a
                                                   
                                                
                                                      d)
                                                   
                                                   
                                                      postavenie s primeranou zodpovednosťou v oprávnenej organizácii;
                                                   
                                                
                                                      e)
                                                   
                                                   
                                                      Bez ohľadu na písmená a) až d) sa môžu požiadavky stanovené v bode M.A.707 písm. a) bode 2 písm. b) nahradiť požiadavkou štvorročnej praxe v oblasti zachovania letovej spôsobilosti dodatočnou k dĺžke praxe, ktorá sa už vyžaduje podľa bodu M.A.707 písm. a) bodu 2 písm. a).“
                                                   
                                                
                                    
                        
            
                  18.
               
               
                  Bod M.A.708 sa mení takto:
                  
                              a)
                           
                           
                              V písm. b) sa bod 2 nahrádza takto:
                              
                                          „2.
                                       
                                       
                                          predložiť program údržby lietadla a jeho zmeny a doplnenia príslušnému orgánu na schválenie, ak sa naň nevzťahuje postup nepriameho schválenia v súlade s bodom M.A.302 písm. c), a poskytnúť kópiu programu zodpovednému vlastníkovi alebo prevádzkovateľovi lietadla v súlade s bodom M.A.201, ktoré nepoužívajú leteckí dopravcovia licencovaní v súlade s nariadením (ES) č. 1008/2008;“.
                                       
                                    
                        
                              b)
                           
                           
                              Písmeno c) sa nahrádza takto:
                              
                                          „c)
                                       
                                       
                                          V prípade zložitých motorových lietadiel, lietadiel používaných na obchodnú leteckú dopravu alebo lietadiel používaných na obchodnú špeciálnu prevádzku alebo komerčnú prevádzku schválenej výcvikovej organizácie, keď organizácia na riadenie zachovania letovej spôsobilosti nemá riadne povolenie podľa časti 145 alebo časti M.A. podčasti F, musí uzatvoriť písomnú zmluvu o údržbe s organizáciou s povolením na údržbu podľa časti 145 alebo časti M.A. podčasti F alebo s iným prevádzkovateľom, v ktorej sú podrobne uvedené funkcie špecifikované podľa M.A.301-2, M.A.301-3, M.A.301-5 a M.A.301-6 a ktorá zabezpečí, že celú údržbu bude nakoniec vykonávať organizácia s povolením na údržbu podľa časti 145 alebo časti M.A. podčasti F a v ktorej sa stanoví podpora pre funkcie kvality podľa M.A.712 písm. b).“
                                       
                                    
                        
                              c)
                           
                           
                              Dopĺňa sa toto písmeno d):
                              
                                          „d)
                                       
                                       
                                          Bez ohľadu na písm. c) musí mať zmluva podobu jednotlivých pracovných príkazov určených organizácii vykonávajúcej údržbu podľa časti 145 časti M.A. podčasti F v prípade:
                                          
                                                      1.
                                                   
                                                   
                                                      lietadla, ktoré si vyžaduje neplánovanú traťovú údržbu,
                                                   
                                                
                                                      2.
                                                   
                                                   
                                                      údržby komponentu vrátane údržby motora.“
                                                   
                                                
                                    
                        
            
                  19.
               
               
                  V bode M.A.709 sa písm. b) nahrádza takto:
                  
                              „b)
                           
                           
                              V prípade lietadla, ktoré nepoužívajú leteckí dopravcovia licencovaní v súlade s nariadením (ES) č. 1008/2008, môže organizácia s povolením na riadenie zachovania letovej spôsobilosti vypracovať základné a/alebo všeobecné programy údržby s cieľom umožniť prvé povolenie a/alebo rozšírenie rozsahu povolenia bez zmlúv uvedených v doplnku I k tejto prílohe (časť M). Tieto základné a/alebo všeobecné programy údržby však nevylučujú potrebu vypracovať zodpovedajúci program údržby lietadla v súlade s bodom M.A.302 v stanovenom čase pred uplatnením práv uvedených v bode M.A.711.“
                           
                        
            
                  20.
               
               
                  V bode M.A.711 písm. a) sa body 1 a 2 nahrádzajú takto:
                  
                              „1.
                           
                           
                              riadiť zachovanie letovej spôsobilosti lietadla s výnimkou lietadiel používaných leteckými dopravcami licencovanými v súlade s nariadením (ES) č. 1008/2008 podľa osvedčenia o povolení.
                           
                        
                              2.
                           
                           
                              riadiť zachovanie letovej spôsobilosti lietadla používaného leteckými dopravcami licencovanými v súlade s nariadením (ES) č. 1008/2008 uvedeného v ich osvedčení o povolení, ako aj v ich osvedčení prevádzkovateľa leteckej dopravy (AOC);“.
                           
                        
            
                  21.
               
               
                  V bode M.A.712 sa písmená e) a f) nahrádzajú takto:
                  
                              „e)
                           
                           
                              V prípade leteckých dopravcov licencovaných v súlade s nariadením (ES) č. 1008/2008 musí byť systém kvality podľa M.A. podčasti G neoddeliteľnou súčasťou systému kvality prevádzkovateľa.
                           
                        
                              f)
                           
                           
                              V prípade malej organizácie, ktorá neriadi zachovanie letovej spôsobilosti lietadiel používaných leteckými dopravcami licencovanými v súlade s nariadením (ES) č. 1008/2008, sa môže systém kvality nahradiť vykonávaním pravidelných overovaní organizácie s výhradou schválenia príslušného orgánu, okrem prípadov, keď organizácia vydáva osvedčenia o overení letovej spôsobilosti pre lietadlá s MTOM väčšou ako 2 730 kg, iné než balóny. V prípade, že neexistuje systém kvality, organizácia nesmie na základe zmluvy zadávať úlohy týkajúce sa riadenia zachovania letovej spôsobilosti iným stranám.“
                           
                        
            
                  22.
               
               
                  V bode M.A.801 sa písmená c) a d) nahrádzajú takto:
                  
                              „c)
                           
                           
                              Odchylne od bodu M.A.801 písm. b) bodu 2 môže v prípade lietadiel ELA1, ktoré sa nepoužívajú v obchodnej leteckej doprave alebo v obchodnej špeciálnej doprave, alebo ktoré sa nepoužívajú pri komerčnej prevádzke schválených výcvikových organizácií, komplexné úlohy údržby lietadla uvedené v doplnku VII vykonávať osvedčujúci personál uvedený v bode M.A.801 písm. b) bode 2.
                           
                        
                              d)
                           
                           
                              Odchylne od bodu M.A.801 písm. b) môže vlastník v prípade nepredvídaných situácií, keď má lietadlo zákaz štartu z miesta, na ktorom nie je k dispozícii organizácia s príslušným povolením na údržbu podľa tejto prílohy alebo podľa prílohy II (časť 145) ani príslušný osvedčujúci personál, oprávniť akúkoľvek osobu s minimálne trojročnou zodpovedajúcou praxou v oblasti údržby a s príslušnou kvalifikáciou, aby vykonala údržbu podľa štandardov stanovených v podčasti D tejto prílohy a uvoľnila lietadlo. V takom prípade vlastník musí:
                              
                                          1.
                                       
                                       
                                          získať a uchovávať v záznamoch lietadla podrobné údaje o všetkých vykonaných prácach a o kvalifikácii osoby vydávajúcej osvedčenie a
                                       
                                    
                                          2.
                                       
                                       
                                          zabezpečiť, aby každú takúto údržbu opätovne skontrolovala a uvoľnila do prevádzky príslušne oprávnená osoba uvedená v bode M.A.801 písm. b) alebo organizácia s povolením v súlade s oddielom A podčasťou F tejto prílohy (časť M) alebo s prílohou II (časť 145) pri najbližšej možnej príležitosti, najneskôr však do siedmich dní, a
                                       
                                    
                                          3.
                                       
                                       
                                          informovať organizáciu zodpovednú za riadenie zachovania letovej spôsobilosti lietadla, ak je s ňou uzavretá zmluva podľa bodu M.A.201 písm. i), alebo príslušný orgán v prípade neexistencie takejto zmluvy, do siedmich dní od vydania takéhoto oprávnenia na osvedčovanie.“
                                       
                                    
                        
            
                  23.
               
               
                  V bode M.A.803 sa písm. b) nahrádza takto:
                  
                              „b)
                           
                           
                              Pre každé jednoduché motorové lietadlo s MTOM do 2 730 kg a menšou, vetroň, motorový vetroň alebo balón, ktoré sa nepoužívajú v obchodnej leteckej doprave, v obchodnej špeciálnej prevádzke alebo pri komerčnej prevádzke schválených výcvikových organizácií, môže pilot–vlastník vydať osvedčenie o uvoľnení do prevádzky po obmedzenej údržbe vykonanej pilotom–vlastníkom, ako sa uvádza v dodatku VIII.“
                           
                        
            
                  24.
               
               
                  Bod M.A.901 sa mení takto:
                  
                              a)
                           
                           
                              Písmená c), d) a e) sa nahrádzajú takto:
                              
                                          „c)
                                       
                                       
                                          Pre všetky lietadlá používané leteckými dopravcami licencovanými v súlade s nariadením (ES) č. 1008/2008 a lietadlá s MTOM väčšou ako 2 730 kg, okrem balónov, ktoré sa nachádzajú v kontrolovanom prostredí, organizácia uvedená v písmene b), ktorá riadi zachovanie letovej spôsobilosti lietadla, ak má náležité povolenie a pod podmienkou súladu s písm. k) môže:
                                          
                                                      1.
                                                   
                                                   
                                                      vydávať osvedčenie o overení letovej spôsobilosti v súlade s bodom M.A.710, a
                                                   
                                                
                                                      2.
                                                   
                                                   
                                                      v prípade osvedčení o overení letovej spôsobilosti, ktoré vydala, keď lietadlo zostalo v kontrolovanom prostredí, dvakrát predĺžiť platnosť osvedčenia o overení letovej spôsobilosti vždy na obdobie jedného roka.
                                                   
                                                
                                    
                                          d)
                                       
                                       
                                          V prípade všetkých lietadiel používaných leteckými dopravcami licencovanými v súlade s nariadením (ES) č. 1008/2008 a lietadiel s MTOM väčšou ako 2 730 kg, okrem balónov, ktoré:
                                          
                                                      i)
                                                   
                                                   
                                                      sa nenachádzajú v kontrolovanom prostredí, alebo
                                                   
                                                
                                                      ii)
                                                   
                                                   
                                                      ktorých zachovanie letovej spôsobilosti je v správe organizácie pre riadenie zachovania letovej spôsobilosti, ktorá nie je držiteľom oprávnenia na vykonávanie overenia letovej spôsobilosti,
                                                   
                                                osvedčenie o overení letovej spôsobilosti vydá príslušný orgán po uspokojivom posúdení založenom na odporúčaní organizácie pre riadenie zachovania letovej spôsobilosti s príslušným povolením v súlade s oddielom A podčasťou G tejto prílohy (časť M) odoslanom spolu so žiadosťou vlastníka alebo prevádzkovateľa. Toto odporúčanie je založené na overení letovej spôsobilosti vykonanom v súlade s bodom M.A.710.
                                       
                                    
                                          e)
                                       
                                       
                                          V prípade lietadiel s MTOM 2 730 kg a menšou, ktoré nepoužívajú leteckí dopravcovia licencovaní v súlade s nariadením (ES) č. 1008/2008, a balónov, ktorákoľvek organizácia pre riadenie zachovania letovej spôsobilosti s povolením v súlade s oddielom A podčasťou G tejto prílohy (časť M) a vymenovaná vlastníkom alebo prevádzkovateľom, ak je riadne schválená a pod podmienkou súladu s písm. k), môže:
                                          
                                                      1.
                                                   
                                                   
                                                      vydávať osvedčenie o overení letovej spôsobilosti v súlade s bodom M.A.710 a
                                                   
                                                
                                                      2.
                                                   
                                                   
                                                      v prípade osvedčení o overení letovej spôsobilosti, ktoré vydala, keď lietadlo zostalo v kontrolovanom prostredí v jej správe, dvakrát predĺžiť platnosť osvedčenia o overení letovej spôsobilosti vždy na obdobie jedného roka.“
                                                   
                                                
                                    
                        
                              b)
                           
                           
                              Písm. g) sa nahrádza takto:
                              
                                          „g)
                                       
                                       
                                          Odchylne od bodu M.A.901 písm. e) a bodu M.A.901 písm. i) bodu 2 môže v prípade lietadiel typu ELA1, ktoré sa nepoužívajú v obchodnej leteckej doprave, v obchodnej špeciálnej doprave alebo pri komerčnej prevádzke schválených výcvikových organizácií, vydať osvedčenie o overení letovej spôsobilosti aj príslušný orgán po uspokojivom posúdení založenom na odporúčaní osvedčujúceho personálu oficiálne schváleného príslušným orgánom a spĺňajúceho požiadavky ustanovení prílohy III (časť 66), ako aj požiadavky stanovené v bode M.A.707 písm. a) bode 2 písm. a), zaslanom spolu so žiadosťou vlastníka alebo prevádzkovateľa. Toto odporúčanie je založené na overení letovej spôsobilosti vykonanom v súlade s bodom M.A.710 a vydáva sa najviac na dva po sebe nasledujúce roky.“
                                       
                                    
                        
            
                  25.
               
               
                  V bode M.B.105 sa písmeno a) nahrádza takto:
                  
                              „a)
                           
                           
                              Aby sa zvýšila bezpečnosť leteckej prevádzky, musia sa príslušné orgány podieľať na vzájomnej výmene všetkých nevyhnutných informácií v súlade s článkom 15 nariadenia (ES) č. 216/2008.“
                           
                        
            
                  26.
               
               
                  Body M.B.303 a M.B.304 sa nahrádzajú takto:
                  „M.B.303   Monitorovanie zachovania letovej spôsobilosti lietadla
                  
                  
                              a)
                           
                           
                              Príslušný orgán vypracuje program overovania na báze rizík na účely monitorovania stavu letovej spôsobilosti lietadiel zapísaných v jeho registri.
                           
                        
                              b)
                           
                           
                              Do tohto programu overovania musí byť zahrnuté náhodné overenie vzorky lietadiel, pričom sa musí vzťahovať na všetky aspekty kľúčových rizikových prvkov letovej spôsobilosti.
                           
                        
                              c)
                           
                           
                              V rámci overovania vzorky sa na základe platných požiadaviek posúdi dosiahnutie noriem letovej spôsobilosti a stanovia sa akékoľvek zistenia.
                           
                        
                              d)
                           
                           
                              Všetky stanovené zistenia sa klasifikujú na základe požiadaviek tejto časti a oznámia sa písomným potvrdením osobe alebo organizácii zodpovednej podľa časti M.A.201. Príslušný orgán musí mať zavedený systém na analýzu významu zistení pre bezpečnosť.
                           
                        
                              e)
                           
                           
                              Príslušný orgán zaznamená všetky zistenia a opatrenia na odstránenie nedostatkov.
                           
                        
                              f)
                           
                           
                              Ak sa počas overovania lietadla zistí dôkaz o nesúlade s požiadavkami tejto časti alebo akejkoľvek inej časti, takéto zistenie sa spracuje v súlade s príslušnou časťou.
                           
                        
                              g)
                           
                           
                              Ak je to potrebné na zabezpečenie primeraného opatrenia na presadenie predpisov, príslušný orgán si musí vymeniť informácie o zistených prípadoch nesúladu podľa písm. f) s ďalšími príslušnými orgánmi.
                           
                        M.B.304   Zrušenie a pozastavenie platnosti
                  
                  Príslušný orgán musí:
                  
                              a)
                           
                           
                              pozastaviť platnosť osvedčenia o overení letovej spôsobilosti zo závažných dôvodov v prípade potenciálneho ohrozenia bezpečnosti, alebo
                           
                        
                              b)
                           
                           
                              pozastaviť platnosť osvedčenia o overení letovej spôsobilosti alebo ho zrušiť podľa M.B.903 bodu 1.“
                           
                        
            
                  27.
               
               
                  V bode M.B.701 sa písmeno a) nahrádza takto:
                  
                              „a)
                           
                           
                              V prípade leteckých dopravcov licencovaných v súlade s nariadením (ES) č. 1008/2008 sa spolu o žiadosťou o prvé vydanie alebo v prípade potreby zmenu osvedčenia leteckého prevádzkovateľa, za každé prevádzkované lietadlo príslušnému orgánu na schválenie predloží:
                              
                                          1.
                                       
                                       
                                          príručka pre riadenie zachovania letovej spôsobilosti;
                                       
                                    
                                          2.
                                       
                                       
                                          programy údržby prevádzkovateľa lietadla;
                                       
                                    
                                          3.
                                       
                                       
                                          technický denník lietadla;
                                       
                                    
                                          4.
                                       
                                       
                                          prípadne technické špecifikácie zmlúv o údržbe medzi CAMO a organizáciou s povolením na údržbu podľa časti 145.“
                                       
                                    
                        
            
                  28.
               
               
                  V bode M.B.703 sa písm. d) nahrádza takto:
                  
                              „d)
                           
                           
                              V prípade leteckých dopravcov licencovaných v súlade s nariadením (ES) č. 1008/2008 budú informácie uvedené na EASA formulári 14 zapísané v osvedčení leteckého prevádzkovateľa.“
                           
                        
            
                  29.
               
               
                  V bode M.B.902 sa písm. b) nahrádza takto:
                  
                              „b)
                           
                           
                              Príslušný orgán musí mať vhodný personál na overenie letovej spôsobilosti na účely vykonávania overení letovej spôsobilosti.
                              
                                          1.
                                       
                                       
                                          V prípade lietadiel používaných leteckými dopravcami licencovanými v súlade s nariadením (ES) č. 1008/2008 a lietadiel s MTOM väčšou ako 2 730 kg, okrem balónov, musí tento personál mať:
                                          
                                                      a)
                                                   
                                                   
                                                      aspoň päťročnú prax v oblasti zachovania letovej spôsobilosti a
                                                   
                                                
                                                      b)
                                                   
                                                   
                                                      príslušný preukaz spôsobilosti v súlade s prílohou III (časť 66) alebo kvalifikáciu personálu údržby uznávanú na vnútroštátnej úrovni pre príslušnú kategóriu lietadiel (keď sa v článku 5 ods. 6 odkazuje na vnútroštátne predpisy) alebo leteckotechnický diplom alebo jeho ekvivalent, a
                                                   
                                                
                                                      c)
                                                   
                                                   
                                                      oficiálny leteckotechnický výcvik týkajúci sa údržby a
                                                   
                                                
                                                      d)
                                                   
                                                   
                                                      postavenie s primeranou zodpovednosťou.
                                                   
                                                Bez ohľadu na písmená a) až d) sa môže požiadavka v bode M.B.902 písm. b) bode 1 písm. b) nahradiť požiadavkou päťročnej praxe v zachovaní letovej spôsobilosti a praxe, ktorá sa už vyžaduje podľa bodu M.B. 902 písm. b) bodu 1 písm. a).
                                       
                                    
                                          2.
                                       
                                       
                                          V prípade lietadiel s MTOM 2 730 kg a menšou, ktoré nepoužívajú leteckí dopravcovia licencovaní v súlade s nariadením (ES) č. 1008/2008, a balónov, musí tento personál mať:
                                          
                                                      a)
                                                   
                                                   
                                                      aspoň trojročnú prax v oblasti zachovania letovej spôsobilosti a
                                                   
                                                
                                                      b)
                                                   
                                                   
                                                      príslušný preukaz spôsobilosti v súlade s prílohou III (časť 66) alebo kvalifikáciu personálu údržby uznávanú na vnútroštátnej úrovni pre príslušnú kategóriu lietadiel [keď sa v článku 5 ods. 6 odkazuje na vnútroštátne predpisy] alebo leteckotechnický diplom alebo jeho ekvivalent, a
                                                   
                                                
                                                      c)
                                                   
                                                   
                                                      oficiálny leteckotechnický výcvik týkajúci sa údržby a
                                                   
                                                
                                                      d)
                                                   
                                                   
                                                      postavenie s primeranou zodpovednosťou.
                                                   
                                                Bez ohľadu na písmená a) až d) sa môže požiadavka v bode M.B.902 písm. b) bode 2 písm. b nahradiť požiadavkou štvorročnej praxe v zachovaní letovej spôsobilosti a praxe, ktorá sa už vyžaduje podľa bodu M.B. 902 písm. b) bodu 2 písm. a).“
                                       
                                    
                        
            
                  30.
               
               
                  Doplnok I sa nahrádza takto:
                  
                     „Dodatok I
                     
                        Zmluva o riadení zachovania letovej spôsobilosti
                     
                     
                              
                                 1.
                              
                              
                                 Keď vlastník/prevádzkovateľ poverí na základe zmluvy v súlade s M.A.201 organizáciu pre riadenie zachovania letovej spôsobilosti (CAMO) s povolením podľa M.A. podčasti G vykonávaním úloh v oblasti riadenia zachovania letovej spôsobilosti, na žiadosť príslušného orgánu pošle vlastník/prevádzkovateľ kópiu zmluvy príslušnému orgánu členského štátu registrácie potom, čo bola podpísaná oboma zmluvnými stranami.
                              
                           
                              
                                 2.
                              
                              
                                 Zmluva sa vypracuje so zreteľom na požiadavky časti M a musí vymedzovať povinnosti podpísaných strán vo vzťahu k zachovaniu letovej spôsobilosti lietadla.
                              
                           
                              
                                 3.
                              
                              
                                 Musí obsahovať prinajmenšom:
                                 
                                             —
                                          
                                          
                                             registráciu lietadla,
                                          
                                       
                                             —
                                          
                                          
                                             typ lietadla,
                                          
                                       
                                             —
                                          
                                          
                                             sériové číslo lietadla,
                                          
                                       
                                             —
                                          
                                          
                                             meno vlastníka lietadla alebo registrovaného nájomcu alebo údaje o spoločnosti vrátane adresy,
                                          
                                       
                                             —
                                          
                                          
                                             podrobné údaje o CAMO vrátane adresy,
                                          
                                       
                                             —
                                          
                                          
                                             typ prevádzky.
                                          
                                       
                           
                              
                                 4.
                              
                              
                                 Musí obsahovať toto znenie:
                                 ‚Vlastník/prevádzkovateľ poveruje organizáciu pre riadenie zachovania letovej spôsobilosti (CAMO) riadením zachovania letovej spôsobilosti lietadla, vypracovaním programu údržby, ktorý musí schváliť príslušný orgán podľa bodu M.1, ako aj organizáciou údržby lietadla podľa uvedeného programu údržby.
                                 V súlade s touto zmluvou sa podpísané strany zaväzujú plniť príslušné povinnosti vyplývajúce z tejto zmluvy.
                                 Vlastník/prevádzkovateľ vyhlasuje v najlepšej viere, že všetky informácie poskytnuté CAMO týkajúce sa zachovania letovej spôsobilosti lietadla sú a budú presné a že lietadlo sa nebude meniť bez predchádzajúceho súhlasu CAMO.
                                 V prípade akéhokoľvek nedodržania tejto zmluvy ktoroukoľvek z podpísaných strán zmluva stráca svoju platnosť. V takom prípade preberá vlastník/prevádzkovateľ plnú zodpovednosť za každú úlohu spojenú so zachovaním letovej spôsobilosti lietadla a vlastník sa zaväzuje do dvoch týždňov informovať príslušné orgány členského štátu registrácie.‘
                              
                           
                              
                                 5.
                              
                              
                                 Keď vlastník/prevádzkovateľ uzavrie zmluvu s CAMO v súlade s M.A.201, povinnosti oboch zmluvných strán sa delia takto:
                                 
                                             5.1.
                                          
                                          
                                             Povinnosti CAMO:
                                             
                                                         1.
                                                      
                                                      
                                                         zahrnúť typ lietadla do rozsahu povolenia;
                                                      
                                                   
                                                         2.
                                                      
                                                      
                                                         dodržiavať podmienky na zachovanie letovej spôsobilosti lietadla uvedené nižšie:
                                                         
                                                                     a)
                                                                  
                                                                  
                                                                     vypracovať program údržby lietadla, prípadne vrátane vypracovaného programu spoľahlivosti;
                                                                  
                                                               
                                                                     b)
                                                                  
                                                                  
                                                                     stanoviť úlohy údržby (v programe údržby), ktoré môže vykonať pilot–vlastník v súlade s bodom M.A.803 písm. c);
                                                                  
                                                               
                                                                     c)
                                                                  
                                                                  
                                                                     zabezpečiť schvaľovanie programu údržby lietadla;
                                                                  
                                                               
                                                                     d)
                                                                  
                                                                  
                                                                     odovzdať kópiu programu údržby lietadla vlastníkovi/prevádzkovateľovi lietadla ihneď po schválení programu;
                                                                  
                                                               
                                                                     e)
                                                                  
                                                                  
                                                                     zabezpečiť preklenovaciu kontrolu s predchádzajúcim programom údržby lietadla;
                                                                  
                                                               
                                                                     f)
                                                                  
                                                                  
                                                                     zabezpečiť, že všetky úlohy údržby vykoná organizácia s povolením na údržbu;
                                                                  
                                                               
                                                                     g)
                                                                  
                                                                  
                                                                     zabezpečiť uplatňovanie všetkých platných príkazov na zachovanie letovej spôsobilosti;
                                                                  
                                                               
                                                                     h)
                                                                  
                                                                  
                                                                     zabezpečiť, že opravu všetkých porúch objavených počas plánovanej údržby, overovania letovej spôsobilosti alebo nahlásených vlastníkom vykoná organizácia s povolením na údržbu; koordinovať plánovanú údržbu, uplatňovanie príkazov na zachovanie letovej spôsobilosti, výmenu súčastí s obmedzenou životnosťou a požiadavky na prehliadku komponentov;
                                                                  
                                                               
                                                                     i)
                                                                  
                                                                  
                                                                     informovať vlastníka vždy, keď sa lietadlo musí odovzdať organizácii s povolením na údržbu;
                                                                  
                                                               
                                                                     j)
                                                                  
                                                                  
                                                                     viesť všetky technické záznamy;
                                                                  
                                                               
                                                                     k)
                                                                  
                                                                  
                                                                     archivovať všetky technické záznamy;
                                                                  
                                                               
                                                   
                                                         3.
                                                      
                                                      
                                                         zabezpečiť schválenie všetkých modifikácií lietadla v súlade s prílohou I (časť 21) k nariadeniu (EÚ) č. 748/2012 pred ich vykonaním;
                                                      
                                                   
                                                         4.
                                                      
                                                      
                                                         zabezpečiť schválenie všetkých opráv lietadla v súlade s prílohou I (časť 21) k nariadeniu (EÚ) č. 748/2012 pred ich vykonaním;
                                                      
                                                   
                                                         5.
                                                      
                                                      
                                                         informovať príslušný orgán členského štátu registrácie vždy, keď vlastník lietadla neposkytne organizácii s povolením na údržbu podľa požiadaviek organizácie s povolením;
                                                      
                                                   
                                                         6.
                                                      
                                                      
                                                         informovať príslušný orgán členského štátu registrácie vždy, keď sa nedodržiava táto zmluva;
                                                      
                                                   
                                                         7.
                                                      
                                                      
                                                         zabezpečiť vykonanie overenia letovej spôsobilosti lietadla v prípade potreby a zabezpečiť vydanie osvedčenia o overení letovej spôsobilosti alebo zaslanie odporúčania príslušnému orgánu členského štátu registrácie;
                                                      
                                                   
                                                         8.
                                                      
                                                      
                                                         poslať kópiu všetkých vydaných alebo predĺžených osvedčení o overení letovej spôsobilosti do 10 dní príslušnému orgánu členského štátu registrácie;
                                                      
                                                   
                                                         9.
                                                      
                                                      
                                                         hlásiť všetky udalosti, ktoré sa musia oznámiť podľa platných predpisov;
                                                      
                                                   
                                                         10.
                                                      
                                                      
                                                         informovať príslušný orgán členského štátu registrácie vždy, keď ktorákoľvek zmluvná strana vypovie túto zmluvu.
                                                      
                                                   
                                       
                                             5.2.
                                          
                                          
                                             Povinnosti vlastníka/prevádzkovateľa:
                                             
                                                         1.
                                                      
                                                      
                                                         mať všeobecné vedomosti o schválenom programe údržby;
                                                      
                                                   
                                                         2.
                                                      
                                                      
                                                         mať všeobecné vedomosti o tejto prílohe (časť M);
                                                      
                                                   
                                                         3.
                                                      
                                                      
                                                         poskytnúť lietadlo organizácii s povolením na údržbu podľa dohody s CAMO v lehote určenej na základe požiadavky CAMO;
                                                      
                                                   
                                                         4.
                                                      
                                                      
                                                         nevykonávať modifikácie lietadla bez predchádzajúcej konzultácie s CAMO;
                                                      
                                                   
                                                         5.
                                                      
                                                      
                                                         informovať CAMO o každej údržbe, ktorá bola výnimočne vykonaná bez vedomia a kontroly CAMO;
                                                      
                                                   
                                                         6.
                                                      
                                                      
                                                         nahlásiť CAMO prostredníctvom denníka všetky poruchy zistené počas prevádzky;
                                                      
                                                   
                                                         7.
                                                      
                                                      
                                                         informovať príslušný orgán členského štátu registrácie vždy, keď ktorákoľvek zmluvná strana vypovie túto zmluvu;
                                                      
                                                   
                                                         8.
                                                      
                                                      
                                                         informovať CAMO a príslušný orgán členského štátu registrácie vždy v prípade predaja lietadla;
                                                      
                                                   
                                                         9.
                                                      
                                                      
                                                         hlásiť všetky udalosti, ktoré sa musia oznámiť podľa platných predpisov;
                                                      
                                                   
                                                         10.
                                                      
                                                      
                                                         pravidelne informovať CAMO o letových hodinách lietadla a o ďalších údajoch o využívaní lietadla podľa dohody s CAMO;
                                                      
                                                   
                                                         11.
                                                      
                                                      
                                                         zapisovať osvedčenie o uvoľnení do prevádzky do denníkov, ako sa uvádza v bode M.A.803 písm. d), keď údržbu vykonáva pilot–vlastník bez prekročenia rozsahu úloh údržby uvedených v zozname stanovenom v schválenom programe údržby podľa bodu M.A.803 písm. c);
                                                      
                                                   
                                                         12.
                                                      
                                                      
                                                         informovať CAMO najneskôr do 30 dní od ukončenia akejkoľvek úlohy údržby zo strany pilota-vlastníka v súlade s bodom M.A.305 písm. a).“
                                                      
                                                   
                                       
                           
               
            
                  31.
               
               
                  Doplnok VI sa nahrádza takto:„
                     Doplnok VI
                     
                        Povolenie organizácie pre riadenie zachovania letovej spôsobilosti podľa prílohy I (časť M) podčasti G
                     
                     
                        
                     
                        
                  “
            
                  32.
               
               
                  V dodatku VIII: Obmedzená údržba, ktorú vykonáva pilot-vlastník, v písm. b) sa bod 1 nahrádza takto:
                  
                              „1.
                           
                           
                              považuje za kritickú úlohu údržby“.
                           
                        
            
   
      PRÍLOHA II
      Príloha II (časť 145) k nariadeniu (EÚ) č. 1321/2014 sa mení takto:
      
                  1.
               
               
                  Obsah sa mení takto:
                  
                              a)
                           
                           
                              Dopĺňa sa tento bod 145.A.48:
                              
                                          „145.A.48
                                       
                                       
                                          
                                             Vykonávanie údržby“.
                                       
                                    
                        
            
                  2.
               
               
                  V bode 145.A.30 sa písmená h) a i) nahrádzajú takto:
                  
                              „h)
                           
                           
                              Každá organizácia, ktorá vykonáva údržbu lietadla, pokiaľ nie je v písm. j) stanovené inak, musí:
                              
                                          1.
                                       
                                       
                                          mať v prípade údržby na technickej základni zložitého motorového lietadla osvedčujúci personál kategórie C s primeranou typovou kvalifikáciou pre lietadlo v súlade s časťou 66 a bodom 145.A.35. Navyše musí mať organizácia na podporu osvedčujúceho personálu kategórie C takisto dostatočný personál kategórie B1 alebo B2 s typovou kvalifikáciou pre lietadlo v súlade s časťou 66 a bodom 145.A.35.
                                          
                                                      i)
                                                   
                                                   
                                                      Podporný personál kategórie B1 a B2 zabezpečí, aby všetky príslušné úlohy alebo prehliadky boli vykonané podľa požadovanej normy predtým, než osvedčujúci personál kategórie C vystaví osvedčenie o uvoľnení do prevádzky.
                                                   
                                                
                                                      ii)
                                                   
                                                   
                                                      Organizácia musí viesť zoznam podporného personálu kategórie B1 a B2.
                                                   
                                                
                                                      iii)
                                                   
                                                   
                                                      Osvedčujúci personál kategórie C zabezpečí, aby sa dosiahol súlad s odsekom i) a aby boli vykonané všetky práce požadované zákazníkom počas kontroly údržby na danej technickej základni alebo balíka prác a posúdi tiež vplyv každej nevykonanej práce s cieľom zabezpečenia jej vykonania alebo dohody s prevádzkovateľom o odložení vykonania takejto práce pri príležitosti ďalšej určenej kontroly alebo na iný čas.
                                                   
                                                
                                    
                                          2.
                                       
                                       
                                          mať v prípade údržby na technickej základni iného než zložitého motorového lietadla buď:
                                          
                                                      i)
                                                   
                                                   
                                                      osvedčujúci personál kategórie B1, B2 alebo B3 s primeranou typovou kvalifikáciou pre lietadlo v súlade s prílohou III (časť 66) a bodom 145.A.35, alebo
                                                   
                                                
                                                      ii)
                                                   
                                                   
                                                      osvedčujúci personál kategórie C s primeranou typovou kvalifikáciou pre lietadlo, ktorému pomáha podporný personál určený v bode 145.A.35 písm. a) bode i).
                                                   
                                                
                                    
                        
                              i)
                           
                           
                              Osvedčujúci personál pre komponenty musí spĺňať ustanovenia článku 5 ods. 6 nariadenia (EÚ) č. 1321/2014.“
                           
                        
            
                  3.
               
               
                  Vkladá sa tento bod 145.A.48:
                  „145.A.48   Vykonávanie údržby
                  
                  Organizácia zavedie postupy na zabezpečenie toho, aby:
                  
                              a)
                           
                           
                              sa po dokončení údržby vykonalo celkové overenie s cieľom zabezpečiť z lietadla alebo komponentu odstránenie všetkých nástrojov, vybavenia alebo akýchkoľvek cudzích častí a cudzieho materiálu a aby všetky odstránené prístupové panely boli znovu namontované;
                           
                        
                              b)
                           
                           
                              po vykonaní akejkoľvek kritickej úlohy údržby bola zavedená metóda zachytávania chýb;
                           
                        
                              c)
                           
                           
                              bolo minimalizované riziko vzniku viacerých chýb počas údržby, ako aj riziko zopakovania chýb počas rovnakých opatrení údržby; a
                           
                        
                              d)
                           
                           
                              sa posúdilo poškodenie a aby sa vykonali zmeny a opravy s použitím údajov stanovených v bode M.A.304.“
                           
                        
            
                  4.
               
               
                  V bode 145.A.65 sa písm. b) nahrádza takto:
                  
                              „b)
                           
                           
                              Organizácia musí, berúc do úvahy ľudské faktory a výkonnosť, zaviesť postupy schválené príslušným orgánom, ktorými zabezpečí správne vykonávanie údržby a súlad s platnými požiadavkami určenými v bodoch 145.A.25 až 145.A.95. Tieto postupy podľa tohto písmena musia:
                              
                                          1.
                                       
                                       
                                          zabezpečiť, aby sa na účely jasného určenia údržby, ktorá sa má vykonať, dohodla organizácia s organizáciou, ktorá žiada o vykonanie údržby, na jasnej objednávke prác alebo zmluve, aby lietadlo a komponenty mohli byť uvoľnené do prevádzky v súlade s bodom 145.A.50; a
                                       
                                    
                                          2.
                                       
                                       
                                          zahŕňať všetky aspekty vykonávania údržby vrátane poskytovania a kontroly špecializovaných služieb a stanoviť normy, podľa ktorých chce organizácia fungovať.“
                                       
                                    
                        
            
   
      PRÍLOHA III
      Príloha III (časť 66) k nariadeniu Komisie (EÚ) č. 1321/2014 sa mení takto:
      
                  1.
               
               
                  V bode 66.A.30 písm. a) sa body 3 a 4 nahrádzajú takto:
                  
                              „3.
                           
                           
                              Pre kategóriu C vzhľadom na zložité motorové lietadlá:
                              
                                          i)
                                       
                                       
                                          tri roky praxe vo vykonávaní práv kategórie B1.1, B1.3 alebo B2 na zložitých motorových lietadlách alebo ako podporný personál podľa bodu 145.A.35 alebo ich kombináciu alebo
                                       
                                    
                                          ii)
                                       
                                       
                                          päť rokov praxe vo vykonávaní práv kategórie B1.2 alebo B1.4 na zložitých motorových lietadlách alebo ako podporný personál podľa bodu 145.A.35 alebo ich kombináciu.
                                       
                                    
                        
                              4.
                           
                           
                              Pre kategóriu C vzhľadom na iné ako zložité motorové lietadlá: tri roky praxe vo vykonávaní práv kategórie B1 alebo B2 na iných ako zložitých motorových lietadlách alebo ako podporný personál podľa bodu 145.A.35 alebo ich kombináciu.“
                           
                        
            
                  2.
               
               
                  V bode 66.A.70 sa písm. d) nahrádza takto:
                  
                              „d)
                           
                           
                              Odchylne od písm. c) v prípade lietadiel, ktoré nepoužívajú leteckí dopravcovia licencovaní v súlade s nariadením (ES) č. 1008/2008 a ktoré sú iné ako zložité motorové lietadlá, musí preukaz spôsobilosti technika údržby lietadla obsahovať obmedzenia v súlade s bodom 66.A.50, aby sa zaistilo, že práva osvedčujúceho personálu platné v členskom štáte pred dátumom nadobudnutia účinnosti tohto nariadenia a práva vyplývajúce z prevedeného preukazu spôsobilosti technika údržby lietadla podľa časti 66 ostanú rovnaké.“
                           
                        
            
                  3.
               
               
                  Doplnok V sa nahrádza takto:„
                     Doplnok V
                     
                        Formulár žiadosti – EASA formulár 19
                     
                     
                        
                     
                        
                  “
            
                  4.
               
               
                  Doplnok VI sa nahrádza takto:„
                     Doplnok VI
                     
                        Preukaz spôsobilosti technika údržby lietadla podľa prílohy III (časť 66)
                     
                     
                        
                     
                        
                  “
            
   
      PRÍLOHA IV
      K nariadeniu (EÚ) č. 1321/2014 sa dopĺňa táto príloha Va (časť T):
      
         
            „PRÍLOHA Va
            
               ČASŤ T
            
            Obsah
            
                        T.1
                     
                     Príslušný orgán
                     
                  
                        Oddiel A –
                     
                     Technické požiadavky
                     
                  
                        Podčasť A –
                     
                     VŠEOBECNE
                     
                  
                        T.A.101
                     
                     Rozsah platnosti
                     
                  
                        Podčasť B –
                     
                     POŽIADAVKY
                     
                  
                        T.A.201
                     
                     Zodpovednosť
                     
                  
                        Podčasť E –
                     
                     ORGANIZÁCIA VYKONÁVAJÚCA ÚDRŽBU
                     
                  
                        Podčasť G –
                     
                     DODATOČNÉ POŽIADAVKY NA ORGANIZÁCIE PRE RIADENIE ZACHOVANIA LETOVEJ SPÔSOBILOSTI SCHVÁLENÉ PODĽA PRÍLOHY I (ČASŤ M) PODČASTI G
                     
                  
                        T.A.701
                     
                     Rozsah platnosti
                     
                  
                        T.A.704
                     
                     Príručka pre riadenie zachovania letovej spôsobilosti
                     
                  
                        T.A.706
                     
                     Požiadavky na personál
                     
                  
                        T.A.708
                     
                     Riadenie zachovania letovej spôsobilosti
                     
                  
                        T.A 709
                     
                     Dokumentácia
                     
                  
                        T.A.711
                     
                     Práva
                     
                  
                        T.A.712
                     
                     Systém kvality
                     
                  
                        T.A.714
                     
                     Vedenie záznamov
                     
                  
                        T.A.715
                     
                     Zachovanie platnosti povolenia
                     
                  
                        T.A.716
                     
                     Zistenia
                     
                  
                        Oddiel B –
                     
                     Postupy pre príslušné orgány
                     
                  
                        Podčasť A –
                     
                     VŠEOBECNE
                     
                  
                        T.B.101
                     
                     Rozsah platnosti
                     
                  
                        T.B.102
                     
                     Príslušný orgán
                     
                  
                        T.B.104
                     
                     Vedenie záznamov
                     
                  
                        Podčasť B –
                     
                     KOMPETENCIA
                     
                  
                        T.B.201
                     
                     Zodpovednosť
                     
                  
                        T.B.202
                     
                     Zistenia
                     
                  
                        Podčasť G –
                     
                     DODATOČNÉ POŽIADAVKY NA ORGANIZÁCIE PRE RIADENIE ZACHOVANIA LETOVEJ SPÔSOBILOSTI SCHVÁLENÉ PODĽA PRÍLOHY I (ČASŤ M) PODČASTI G
                     
                  
                        T.B.704
                     
                     Trvalý dohľad
                     
                  
                        T.B.705
                     
                     Zistenia
                     
                  T.1   Príslušný orgán
            
            Na účely tejto časti je príslušným orgánom pre dohľad nad lietadlami a organizáciami orgán určený členským štátom, ktorý vydal prevádzkovateľovi osvedčenie leteckého prevádzkovateľa.
            
               ODDIEL A
            
            
               TECHNICKÉ POŽIADAVKY
            
            PODČASŤ A
            
               
                  VŠEOBECNE
               
            
            T.A.101   Rozsah pôsobnosti
            
            V tomto oddiele sa stanovujú požiadavky na zabezpečenie zachovania letovej spôsobilosti lietadla uvedeného v článku 1 písm. b) v súlade so základnými požiadavkami prílohy IV k nariadeniu (ES) č. 216/2008.
            Takisto sa špecifikujú podmienky, ktoré musia spĺňať osoby a organizácie zodpovedné za riadenie zachovania letovej spôsobilosti a za údržbu takého lietadla.
            PODČASŤ B
            
               
                  ZACHOVANIE LETOVEJ SPÔSOBILOSTI
               
            
            T.A.201   Zodpovednosť
            
            
                     
                        1.
                     
                     
                        Prevádzkovateľ je zodpovedný za letovú spôsobilosť lietadla a musí zabezpečiť, aby sa nepoužilo, pokiaľ:
                        
                                    a)
                                 
                                 
                                    lietadlo nemá typové osvedčenie, ktoré vydala alebo overila agentúra;
                                 
                              
                                    b)
                                 
                                 
                                    nie je spôsobilé na let;
                                 
                              
                                    c)
                                 
                                 
                                    lietadlo nemá platné osvedčenie letovej spôsobilosti, vydané v súlade s prílohou 8 k dohovoru ICAO;
                                 
                              
                                    d)
                                 
                                 
                                    sa údržba lietadla nevykonáva v súlade s programom údržby, ktorý musí spĺňať požiadavky štátu registrácie a platné požiadavky prílohy 6 k dohovoru ICAO;
                                 
                              
                                    e)
                                 
                                 
                                    sa neodstránia akékoľvek poruchy alebo poškodenia, ktoré majú vplyv na bezpečnú prevádzku lietadla, na úrovni, ktorá je prijateľná pre štát registrácie;
                                 
                              
                                    f)
                                 
                                 
                                    lietadlo nespĺňa všetky príslušné:
                                    
                                                i)
                                             
                                             
                                                príkazy na zachovanie letovej spôsobilosti alebo požiadavky na zachovanie letovej spôsobilosti vydané alebo prijaté štátom registrácie; a
                                             
                                          
                                                ii)
                                             
                                             
                                                povinné bezpečnostné informácie vydané agentúrou vrátane príkazov na zachovanie letovej spôsobilosti;
                                             
                                          
                              
                                    g)
                                 
                                 
                                    lietadlo po údržbe do prevádzky neuvoľnia kvalifikované organizácie v súlade s požiadavkami štátu registrácie. Podpísané uvoľnenie do prevádzky musí obsahovať najmä základné podrobné údaje o vykonanej údržbe;
                                 
                              
                                    h)
                                 
                                 
                                    sa lietadlo pred každým letom nepodrobí prehliadke prostredníctvom predletovej prehliadky;
                                 
                              
                                    i)
                                 
                                 
                                    všetky úpravy a opravy nespĺňajú požiadavky na letovú spôsobilosť, ktoré stanovil štát registrácie;
                                 
                              
                                    j)
                                 
                                 
                                    nie sú k dispozícii tieto záznamy o lietadle až do nahradenia informácií, ktoré tieto záznamy obsahujú, novými informáciami v rovnocennom rozsahu a na rovnocennej úrovni podrobnosti, ale najmenej počas 24 mesiacov:
                                    
                                                1.
                                             
                                             
                                                celkový čas prevádzky (hodiny, letové cykly prípadne kalendárny čas) lietadla a všetkých komponentov s obmedzenou životnosťou;
                                             
                                          
                                                2.
                                             
                                             
                                                aktuálny stav súladu s požiadavkami bodu T.A.201 ods. 1 písm. f);
                                             
                                          
                                                3.
                                             
                                             
                                                aktuálny stav súladu s programom údržby;
                                             
                                          
                                                4.
                                             
                                             
                                                aktuálny stav úprav a opráv spolu s príslušnými údajmi a odôvodňujúcimi údajmi na účely preukázania ich súladu s požiadavkami stanovenými štátom registrácie.
                                             
                                          
                              
                  
                     
                        2.
                     
                     
                        Vykonávanie úlohy stanovených v bode T.A.201 ods. 1 kontroluje organizácia prevádzkovateľa pre riadenie zachovania letovej spôsobilosti. Na tieto účely musí organizácia spĺňať dodatočné požiadavky bodu T.A. podčasti G.
                     
                  
                     
                        3.
                     
                     
                        Organizácia pre riadenie zachovania letovej spôsobilosti uvedená v ods. 2 musí zabezpečiť, aby údržbu a uvoľnenie lietadla vykonávala organizácia vykonávajúca údržbu za plnenia požiadaviek podčasti E. Na tieto účely, ak samotná organizácia pre riadenie zachovania letovej spôsobilosti nespĺňa požiadavky podčasti E, uzatvorí s takýmito organizáciami zmluvu.
                     
                  PODČASŤ E
            
               
                  ORGANIZÁCIA VYKONÁVAJÚCA ÚDRŽBU
               
            
            Organizácia pre riadenie zachovania letovej spôsobilosti zabezpečí, aby údržbu lietadla a jeho komponentov vykonávali organizácie spĺňajúce tieto požiadavky:
            
                        1.
                     
                     
                        Organizácia je držiteľom povolenia na údržbu, ktoré vydáva alebo uznáva štát registrácie.
                     
                  
                        2.
                     
                     
                        Rozsah povolenia organizácie zahŕňa príslušnú spôsobilosť pre lietadlo a/alebo komponenty.
                     
                  
                        3.
                     
                     
                        Organizácia zaviedla systém hlásenia udalostí, ktorý musí zabezpečiť, aby každý zistený stav lietadla alebo komponentu, ktorý ohrozuje bezpečnosť letu, bol nahlásený prevádzkovateľovi, príslušnému orgánu prevádzkovateľa, organizácii zodpovednej za typovú konštrukciu alebo doplnkovú typovú konštrukciu a organizácii pre riadenie zachovania letovej spôsobilosti.
                     
                  
                        4.
                     
                     
                        Organizácia zaviedla príručku s opisom všetkých postupov organizácie.
                     
                  PODČASŤ G
            
               
                  DODATOČNÉ POŽIADAVKY NA ORGANIZÁCIE PRE RIADENIE ZACHOVANIA LETOVEJ SPÔSOBILOSTI SCHVÁLENÉ PODĽA PRĹOHY I (ČASŤ M) PODČASTI G
               
            
            T.A.701   Rozsah pôsobnosti
            
            V tejto podčasti sa stanovujú požiadavky, ktoré musí okrem požiadaviek časti M podčasti G spĺňať organizácia schválená v súlade s časťou M podčasťou G, aby mohla riadiť úlohy uvedené v bode T.A.201.
            T.A.704   Príručka pre riadenie zachovania letovej spôsobilosti
            
            Okrem požiadaviek bodu M.A.704 musí príručka obsahovať postupy stanovujúce spôsoby, ako organizácia pre riadenie zachovania letovej spôsobilosti zabezpečí súlad s časťou T.
            T.A.706   Požiadavky na personál
            
            Okrem požiadaviek bodu M.A.706, bodu M.A.706 písm. c) a d) musí mať personál primerané vedomosti o platných právnych predpisoch tretej krajiny.
            T.A.708   Riadenie zachovania letovej spôsobilosti
            
            Bez ohľadu na bod M.A.708 v prípade lietadla, na ktoré sa vzťahujú požiadavky časti T, schválená organizácia pre riadenie zachovania letovej spôsobilosti musí:
            
                        a)
                     
                     
                        zabezpečiť, aby lietadlo bolo vždy v prípade potreby odovzdané organizácii vykonávajúcej údržbu;
                     
                  
                        b)
                     
                     
                        zabezpečiť, aby sa celá údržba vykonávala v súlade s programom údržby;
                     
                  
                        c)
                     
                     
                        zabezpečiť uplatňovanie povinných informácií uvedených v bode T.A.201 ods. 1 písm. f);
                     
                  
                        d)
                     
                     
                        zabezpečiť, aby všetky nahlásené poruchy alebo poruchy objavené počas plánovanej údržby opravila organizácia vykonávajúca údržbu v súlade s údajmi o údržbe, ktoré sú prijateľné pre štát registrácie;
                     
                  
                        e)
                     
                     
                        koordinovať plánovanú údržbu, uplatňovanie povinných informácií uvedených v bode T.A.201 ods. 1 písm. f), výmeny častí s obmedzenou životnosťou a kontrolu komponentov, aby bolo zabezpečené riadne vykonávanie prác;
                     
                  
                        f)
                     
                     
                        spravovať a archivovať záznamy o zachovaní letovej spôsobilosti, ktoré sa vyžadujú podľa bodu T.A.201 ods. 1 písm. j);
                     
                  
                        g)
                     
                     
                        zabezpečiť, aby úpravy a opravy boli schválené v súlade s požiadavkami štátu registrácie.
                     
                  T.A.709   Dokumentácia
            
            Bez ohľadu na bod M.A.709 písm. a) a b) v prípade každého lietadla, na ktoré sa vzťahujú požiadavky časti T, musí organizácia pre riadenie zachovania letovej spôsobilosti mať k dispozícii a používať príslušné údaje o údržbe prijateľné pre štát registrácie
            T.A.711   Práva
            
            Organizácia pre riadenie zachovania letovej spôsobilosti s povolením v súlade s časťou M podčasťou G môže vykonávať úlohy stanovené v bode T.A.708 v prípade lietadiel uvedených v jej osvedčení leteckého prevádzkovateľa za predpokladu, že organizácia zaviedla postupy na zabezpečenie súladu s časťou T, ktoré schválil príslušný orgán.
            T.A.712   Systém kvality
            
            Okrem požiadaviek bodu M.A.712 musí organizácia pre riadenie zachovania letovej spôsobilosti zabezpečiť, aby systém kvality monitoroval, či sa všetky činnosti uvedené v tejto podčasti vykonávajú v súlade so schválenými postupmi.
            T.A.714   Vedenie záznamov
            
            Okrem požiadaviek bodu M.A.714 písm. a) musí organizácia viesť záznamy, ktoré sa vyžadujú podľa bodu T.A.201 ods. 1 písm. j).
            T.A.715   Zachovanie platnosti povolenia
            
            Okrem podmienok bodu M.A.715 písm. a), ktoré sa vzťahujú na organizáciu pre riadenie zachovania letovej spôsobilosti podľa tejto podčasti, povolenie zostáva v platnosti, ak:
            
                        a)
                     
                     
                        organizácia plní platné požiadavky časti T; a
                     
                  
                        b)
                     
                     
                        organizácia zabezpečí, aby každej osobe oprávnenej príslušným orgánom bol udelený vstup do jej priestorov, na palubu jej lietadiel alebo aby mohla nahliadnuť do dokumentov súvisiacich s jej činnosťami vrátane všetkých subdodávateľských činností, aby overila súlad s touto časťou.
                     
                  T.A.716   Zistenia
            
            Po prijatí oznámenia o zisteniach podľa T.B.705 sa musí v povolení organizácie pre riadenie zachovania letovej spôsobilosti určiť plán nápravných opatrení a v rámci obdobia dohodnutého s príslušným orgánom sa musí k spokojnosti tohto orgánu preukázať ich vykonanie.
            
               ODDIEL B
            
            
               ĎALŠIE POSTUPY PRE PRÍSLUŠNÉ ORGÁNY
            
            PODČASŤ A
            
               
                  VŠEOBECNE
               
            
            T.B.101   Rozsah pôsobnosti
            
            V tomto oddiele sa stanovujú administratívne požiadavky, ktoré musia dodržiavať príslušné orgány poverené uplatňovaním a presadzovaním ustanovení oddielu A tejto časti T.
            T.B.102   Príslušný orgán
            
            1.   Všeobecne
            Členský štát určí príslušný orgán s pridelenou zodpovednosťou, ako sa uvádza v T.1. Tento príslušný orgán zavedie zdokumentované postupy a stanoví organizačnú štruktúru.
            2.   Zdroje
            Počet zamestnancov musí byť primeraný k plneniu požiadaviek uvedených v tomto oddiele.
            3.   Kvalifikácia a výcvik
            Celý personál zapojený do činností podľa časti T musí byť primerane kvalifikovaný a musí mať primerané vedomosti, prax, počiatočný výcvik a výcvik udržiavania odbornej spôsobilosti potrebné na plnenie pridelených úloh.
            4.   Postupy
            Príslušný orgán stanoví postupy, v ktorých sa podrobne opisuje, akým spôsobom sa dosiahne splnenie požiadaviek tejto časti.
            T.B.104   Vedenie záznamov
            
            
                     
                        1.
                     
                     
                        Uplatňujú sa požiadavky prílohy I bodu M.B.104 písm. a), b) a c).
                     
                  
                     
                        2.
                     
                     
                        Záznamy o dohľade nad každým lietadlom musia obsahovať prinajmenšom kópiu:
                        
                                    a)
                                 
                                 
                                    osvedčenia letovej spôsobilosti lietadla;
                                 
                              
                                    b)
                                 
                                 
                                    všetkej príslušnej korešpondencie týkajúcej sa lietadla;
                                 
                              
                                    c)
                                 
                                 
                                    správ zo všetkých prehliadok a overení, ktorým sa lietadlo podrobilo;
                                 
                              
                                    d)
                                 
                                 
                                    údaje o akýchkoľvek výnimkách a vynucovacom opatrení(-iach);
                                 
                              
                  
                     
                        3.
                     
                     
                        Všetky záznamy stanovené v bode T.B.104 musia byť na požiadanie poskytnuté inému členskému štátu, agentúre alebo štátu registrácie.
                     
                  
                     
                        4.
                     
                     
                        Záznamy uvedené v odseku 2 sa musia uchovávať 4 roky po ukončení obdobia prenájmu lietadla bez posádky.
                     
                  T.B.105   Vzájomná výmena informácií
            
            Uplatňujú sa požiadavky prílohy I bodu M.B.105.
            PODČASŤ B
            
               
                  KOMPETENCIA
               
            
            T.B.201   Zodpovednosť
            
            
                     
                        1.
                     
                     
                        Príslušný orgán uvedený v bode T.1 je zodpovedný za vykonávanie prehliadok a vyšetrovaní vrátane overovania lietadla, aby si overili plnenie požiadaviek tejto časti.
                     
                  
                     
                        2.
                     
                     
                        Príslušný orgán vykonáva prehliadky a vyšetrovania pred schválením dohody o prenájme lietadla bez posádky v súlade s bodom ARO.OPS.110 písm. a) bodom 1, aby si overil, či v tom čase boli splnené požiadavky bodu T.A.201.
                     
                  
                     
                        3.
                     
                     
                        Príslušný orgán zabezpečí koordináciu so štátom registrácie potrebnú na vykonávanie úloh dohľadu nad lietadlom uvedených v tejto prílohe Va (časť T).
                     
                  T.B.202   Zistenia
            
            
                     
                        1.
                     
                     
                        Zistením úrovne 1 je každý významný nesúlad s požiadavkami časti T, ktorý zníži bezpečnostný štandard a vážne ohrozí bezpečnosť letu.
                     
                  
                     
                        2.
                     
                     
                        Zistením úrovne 2 je každý nesúlad s požiadavkami časti T, ktorý by mohol znížiť bezpečnostný štandard a mohol by ohroziť bezpečnosť letu.
                     
                  
                     
                        3.
                     
                     
                        Po zistení nesúladu počas prehliadok, vyšetrovaní, overovania lietadla alebo inými prostriedkami príslušný orgán:
                        
                                    a)
                                 
                                 
                                    prijíma nevyhnutné opatrenia, ako je napríklad zákaz štartu lietadla, aby zabránil pretrvávaniu nesúladu;
                                 
                              
                                    b)
                                 
                                 
                                    požaduje prijatie nápravných opatrení primeraných povahe zistenia.
                                 
                              
                  
                     
                        4.
                     
                     
                        V prípade zistení úrovne 1 bude príslušný orgán požadovať prijatie primeraného nápravného opatrenia pred ďalším letom a informuje štát registrácie.
                     
                  PODČASŤ G
            
               
                  DODATOČNÉ POŽIADAVKY NA ORGANIZÁCIE PRE RIADENIE ZACHOVANIA LETOVEJ SPÔSOBILOSTI SCHVÁLENÉ PODŽA PRÍLOHY I (ČASŤ M) PODČASTI G
               
            
            T.B.702   Prvé povolenie
            
            Okrem požiadaviek bodu M.B.702, ak príručka organizácie pre riadenie zachovania letovej spôsobilosti obsahuje postupy riadenia zachovania letovej spôsobilosti lietadla uvedeného v článku 1 písm. b), príslušný orgán sa presvedčí, či dané postupy sú v súlade s časťou T a overí, či organizácia spĺňa požiadavky časti T.
            T.B.704   Trvalý dohľad
            
            Okrem požiadaviek bodu M.B.704 sa v každom 24-mesačnom období overí relevantná vzorka lietadiel uvedených v článku 1 písm. b), ktoré spravuje organizácia.
            T.B.705   Zistenia
            
            Okrem požiadaviek bodu M.B.705, v prípade organizácií pre riadenie zachovania letovej spôsobilosti lietadiel uvedených v článku 1 písm. b) príslušný orgán prijme opatrenia aj vtedy, ak sa počas auditov, kontrol na odbavovacej ploche alebo inými prostriedkami zistí dôkaz preukazujúci nesúlad s požiadavkami časti T.“